U Vršcu zdravlje i zaposlenje na prvom mestu - eVršac\n– Grad Vršac s „realnim godišnjim budžetom” od oko dve milijarde dinara, koji na kraju godine uvek bude veći, uspeva da oslušne potrebe građana i u skladu s prioritetima uspešno investira u komunalnu i putnu infrastrukturu, obrazovanje i zdravstvo, izjavila je za “Dnevnik” gradonačelnica Dragana Mitrović.\n– U cilju stvaranja uslova za nove investicije, Grad Vršac je počeo projektovanje nove industrijske zone Sever, te smo usvojili Plan detaljne regulacije i sledi projektovanje i infrastrukturno opremanje tog ambijenta – navodi gradonačelnica Mitrović, dodajući da se ta zona, površine 20 hektara, nalazi blizu međunarodnog puta s Rumunijom, oivičenog onim koji vodi ka Zrenjaninu i Novom Sadu. – Važno nam je da naglasimo da mi nismo isparcelisali tu površinu, kao što smo to uradili u Tehnološkom parku ka Beogradu, već smo ostavili investitorima da sami iskažu svoje potrebe. I infrastruktura će biti postavljena na taj način, stavićemo trafo-stanice tamo gde će one zaista i biti potrebne, rekla je Mitrović.\n– Tačnu vrednost ćemo znati nakon izrade projektno-tehničke dokumentacije, a pošlo se od rekonstrukcije bivšeg odeljenja za ORL, za šta je izdvojeno 70 miliona dinara iz Kancelarije, pa smo s njima utvrdili da je potrebno rekonstruisati čitavu bolnicu i očekujemo da ta vrednost bude najmanje 200 miliona dinara – kaže naša sagovornica. – Do sada su rađene manje ili veće nužne popravke, ali poduhvat koji podrazumeva kompletnu zamenu stolarije, podova, novu organizaciju bolnice, do sada nismo imali. Znate, neke prostorije više neće biti na istom mestu. Imali smo velikih problema s imovinskopravnim odnosima zato što se nije vodilo računa kada je bolnica građena. Postoji nekoliko zgrada, a jedna je izgrađena na delu pracele koja je predviđena za put. Rađena je ozbiljna planska dokumentacija i mi smo, u saradnji s Pokrajinom, kao osnivačem, uspeli da sve te probleme rešimo, i to baš na prošloj sednici Skupštine grada, rekla je gradonačelnica Vršca.\n– Mi smo veoma pouzdan partner u sprovođenju projekata iz IPA fondova prekogranične saradnje jer smo na samoj granici s Rumunijom i trenutno smo u različitim fazama s projektima čija je ukupna vrednost gotovo četiri miliona evra – naglašava Dragana Mitrović, dodajući da je reč o bespovratnim sredstvima koje obezbeđuje Evropska unija. – Najveći akcenat sada stavljamo na projekat koji se tiče bezbednosti, a koji podrazumeva način reagovanja nadležnih organa u vanrednim situacijama u skladu s važećim propisima, rekla je Mitrović.\nMarginalizovane kategorije skinute s margine\n– Mislim da smo kao Grad uložili mnogo napora u poslednje tri godine kada su u pitanju osobe s invaliditetom – kaže gradonačelnica Dragana Mitrović. – Organizujemo i prevoz učenika s posebnim potrebama do škola, a prilagodili smo i igralište koje je izgrađeno za decu s invaliditetom, gde smo postavili i česmu. Jedna od investicija je i izgradnja posebnih toaleta u osnovnim školama i može se reći da svakog meseca imamo po jednu investiciju za tu kategoriju stanovništva, istakla je Mitrović.\n– Jedan od najvećih projekata ostvarenih u prethodnih godinu dana je završetak izgradnje Fabrike vode u Pavlišu, što je investicija vredna više od šest miliona evra, a koja je omogućila Vrščanima da piju jednu od najkvalitetnijih voda – ukazuje gradonačelnica Mitrović. – Čeka nas još i zamena vodovodne mreže, to je nešto što nam je veoma važno jer ta kvalitetna voda mora da teče kroz kvalitetne cevi. U pregovorima smo s Kancelarijom za kapitalna ulaganja o projektovanju i postoji mogućnost da nam do kraja godine bude odobrena zamena čitave vodovodne mreže. Tako ćemo dovesti vodu do savršenstva, izjavila je gradonačelnica Vršca Dragana Mitrović.\nAutor: Lea Radlovački, dnevnik.rs\nFoto: V. Fifa/Grad Vršac


Ostali sportovi / 25.09.2016.\nSrebrni Miloš Mitić rekao je da mu je drago što su ljudi u velikom broju došli da ih pozdrave posle uspeha u Riju i da se sav trud isplatio na kraju.\nBacač koplja Nemanja Dimitrijević zahvalio je stručnom štabu i najavio pohod na svetski rekord u narednim takmičenjima.\n"Verujem da će biti još mnogo uspeha za sve nas iz tima u budućnosti", poručio je Dimitrijević.\nAtletičari su treći sleteli u Srbiju, nakon što su ranije stigli strelci i stonoteniseri.\nZvaničan svečani doček svih paraolimpijaca biće priređen u u ponedeljak od 18 časova ispred Starog dvora Skupštine Beograda.\nNa dočeku, na kojem se očekuje veliki broj građana koji će doći da pozdrave srpske paraolimpijce, nastupaće Dejan Petrović Big Bend i grupa THCF.\nSrbija je na Paraolimpijskim igrama u Riju zabeležila istorijski uspeh, jer je osvojila ukupno devet medalja, među kojima Laslo Šuranji u streljaštvu zlatnu i bronzanu, stonoteniserke Borislava Perić Ranković (zlato) i Nada Matić (bronza) u singlu, zatim zajedno srebro u dublu, stonoteniser Mitar Palikuća došao je do bronze, Nemanja Dimitrijević bronzu u bacanju koplja, a Željko Dimitrijević i Miloš Mitić zlato i srebro u bacanju čunja.\nVojni rok počeće da služi u narednim...\n"Marka" napravila listu najvećih razočaranja Primere u sezoni...\nZvezdin štoper o "prinudnom odmoru": Ja bih radije utakmice svaka...


Mnogo priče, malo rada: ljudska prava na Kosovu 2016 - Kosovo 2.0\nMnogo priče, malo rada: ljudska prava na Kosovu 2016\nPiše Dafina Halili\t- 27.12.2016\nIako je bilo pozitivnih priča na ovu temu, ugrožene zajednice na Kosovu su ove godine imale malo koristi od toga.\nGodina 2016. je bila još jedna godina puna govora kosovskih lidera koji pokušavaju da se prikažu kao promoteri multikulturalne države koja jemči jednaka prava svima, iako institucije na čijem su oni čelu nisu uspele da pruže bolji životni standard kosovskim građanima. Bila je ovo još jedna godina u kojoj je bilo izazova za mnoge građane, posebno one ugrožene, jer su imali problema da ostvare svoja osnovna prava, od zdravstvenog osiguranja, preko obrazovanja, do zapošljavanja.\nOčekuje se da će kosovska vlada uskoro finalizovati sveobuhvatnu strategiju i akcioni plan o ljudskim pravima koji će poslužiti kao osnovni dokument sa konkretnim koracima koje relevantni činioci treba da preduzmu da bi promovisali i unapredili ljudska prava svih građana Kosova. Ova strategija mora da stupi na snagu 2017, iako je tačno vreme nejasno. Ali, imajući u vidu kako je malo postignuto u prethodnim godinama sa raznim strategijama koje su usredsređene na određene grupe i ljude, teško da će nova strategija da ulije novu nadu, osim ako politički predstavnici ne pokažu pravu volju u sprovođenju iste.\nKako se ova godina približava kraju, K2.0 sumira pitanja u vezi sa ljudskim pravima koja su bila deo javne debate na Kosovu 2016, ali koja ipak nisu dobila dovoljno pažnje i fokusa.\nBol porodica nestalih raste\nNade hiljada porodica nestalih osoba na Kosovu razbijene su preko leta, nakon potvrde da na kampusu Univerziteta u Prištini nema nikakve masovne grobnice. Iskopavanja, koja je naredio specijalni tužilac Kosova, počela su u julu, a nakon što su pojedini svedoci izjavili da se na travnatom području oko univerziteta nalazi masovna grobnica kosovskih Albanaca ubijenih u ratu 1999.\nSedamnaest godina posle rata i dalje nema odgovora za porodice od oko 1.650 ljudi koji su nestali, a 2016. je još jedna godina u kojoj se njihova nada nastavlja, ali i bol i agonija. Broj osoba koje su nasilno nestale do kraja rata smanjen je kako su prolazile godine, uglavnom zbog stalnog otkrivanja masovnih grobnica — brojka se smanjila za oko 6.000. Bilo kakvo postojanje masovne grobnice povećava nade porodica nestalih koje bi, možda, mogle da pronađu svoj mir.\nPitanje nestalih osoba nikada nije bilo na dnevnom redu dijaloga između Kosova i Srbije u Briselu, uprkos tome što su organizacije civilnog društva i porodice nestalih osoba zahtevale da ovo pitanje bude deo pregovora. Aktivisti za ljudska prava su pomenuli da postoji nevoljnost da se otkriju informacije, posebno sa srpske strane, jer bi se tako inicirao proces istrage i procesuiranja onih koji su uključeni u ubistva, ili bi se tako prikrili tragovi premeštanjem tela.\nEdita Tahiri, kosovska ministarka za dijalog, rekla je u oktobru da se o ovom pitanju nije diskutovalo u Briselu, jer je Evropska unija zahtevala spiskove nestalih osoba, a ni Srbija ni Kosovo nisu dostavili iste.\nPosle oštrih kritika aktivista za ljudska prava — niz organizacija poseduje kompletan spisak nestalih osoba — Tahiri je odmah protivurečila svojoj prvobitnoj izjavi. Ona kaže da je Kosovo dostavilo listu nestalih osoba Evropskoj uniji, ali tvrdi da se dijalog nije nastavio zato što Srbija nije bila spremna da dostavi spisak lokacija na kojima se nalaze nestale osobe.\nKosovski predsednik Hašim Tači je ove godine, prvi put, rekao da će insistirati na tome da se pitanje nestalih osoba pokrene u Briselu. Na Međunarodni dan za ljudska prava, 10. decembar, britanski ambasador na Kosovu, Ruari O’Konel je izjavio da britanska ambasada i kosovska vlada pokreću projekat radi jačanja kapaciteta kako bi se pitanje nestalih osoba efikasnije i efektivnije rešavalo.\nDok porodice nestalih i dalje čekaju vesti i dalji razvoj situacije, njihove odavno otpočete muke društvo i institucije su polako počeli da zaboravljaju. Visoki pritisak kosovskih institucija će im, barem, uliti malo nade u vezi sa sudbinom njihovih voljenih.\nJoš ništa za žrtve seksualnog nasilja u ratno vreme\nPorodično nasilje i seksualno zlostavljanje, venčanje dece, visoka diskriminacija pri zapošljavanju i u imovinskim pravima, i tako dalje i tako dalje. Diskriminacija nad ženama na Kosovu nije samo fenomen prisutan u porodici i na tržištu rada, već se širi i na pravosuđe, policiju i socijalne usluge. Godina 2016. je samo bila još jedna godina u kojoj se nije pokrenula inicijativa koja bi se ozbiljno pozabavila pitanjem veće zastupljenosti ravnopravnosti za žene na Kosovu.\nPostoji oko 20.000 žena na Kosovu koje su preživele seksualno nasilje u vreme rata. Kada su proteklog februara na snagu stupili propisi da se uspostavi nezavisna komisija koja bi verifikovala položaj preživelih od seksualnog nasilja u vreme rata, hiljade preživelih je imalo velike nade da su blizu ostvarivanja svog prava na reparaciju.\nAktivisti za ljudska prava su stalno isticali da bi plaćanje reparacija za preživele od seksualnog nasilja smanjilo nepoverenje koje mnogi osećaju. Tek je u 2015. Parlament uložio izmene i dopune Zakona o pravima civilnih žrtava kojim se priznaju žrtve seksualnog nasilja u vreme rata za civilne žrtve rata.\nArban Abraši, ministar rada i socijalnih pitanja — što je ministarstvo odgovorno za uspostavljanje komisije u skladu sa novim propisima i pružanje podrške istoj — stalno je izjavljivao da će proces verifikacije početi uskoro. Ipak, ispostavilo se da termin “uskoro” predstavlja sasvim nepoznat period, jer komisija, čak i krajem 2016. godine, nije još uspostavljena, iako su predstavnici javnih institucija postavljani kao članovi ove komisije na jesen.\nFunkcionalizacija komisije će verovatno početi 2017; on će uliti tek malo nade za ostvarivanje prava na reparacije za preživele. Proces verifikacije i identifikacije bi mogao da ima uticaj na inkluziju grupa koje nikada nisu našle svoje mesto u kosovskoj javnoj sferi o seksualnom nasilju u vreme rata: preživeli od seksualnog nasilja u vreme rata iz redova manjinskih zajednica.\nTolerantni u javnosti, homofobični u privatnosti\nU 2016. je bilo najveće vidljivosti lezbijskog, gej, biseksualnog, transrodnog i međupolnog (LGBTI) pokreta na Kosovu do sada. Najnoviji marš ponosa LGBTI, koji se održao treću godinu zaredom na Međunarodni dan protiv homofobije, transfobije i bifobije, privukao je pažnju aktivista, građana, vladinih predstavnika i različitih visokoprofilnih međunarodnih ličnosti. Predsednik Hašim Tači je i sam bio prisutan, tvrdeći da “svaki građanin na Kosovu, bez obzira na etnicitet, rod ili pol, uživa ista jednaka prava”.\nTači je govorio o kosovskom ustavu, ali ravnopravnost koju je pomenuo retko kada postoji u samoj LGBTI zajednici. Slično tome, vidljivost aktivizma LGBTI osoba, od marša do drugih aktivnosti, nije povećala vidljivost u javnom domenu.\nPravne garancije o kojima govori Tači osporene su od strane aktivista koji tvrde da iako istopolne brakove garantuje Ustav, Porodični zakon Kosova podriva ustav definišući brak kao čin spajanja muškarca i žene.\nPraznina između javnih proklamacija i zakulisnih uverenja koja podrivaju institucionalnu podršku ponovo je promaljala svoju ružnu glavu. Uprkos Tačijevoj poruci inkluzije, njegov kolega iz PDK-a i predsedavajući Skupštini Kosova, Kadi Veselji je uhvaćen kako opisuje vodeću opozicionu ličnost, Aljbina Kurtija, kao homofobična uvreda “peder”, u nizu procurelih prisluškivanih razgovora koje je objavio novinski portal Insajderi na leto.\nNa prvoj regionalnoj LGBTI konferenciji održanoj u oktobru, koju su ugostili Vlada Kosova i Udruženje za jednaka prava LGTBI osoba na Zapadnom Balkanu i u Turskoj (ERA), naglašeno je da LGBTI osobe na Kosovu pate od najvišeg oblika diskriminacije u regionu.\nAktivisti su istakli da je jedini minimalni napredak ostvaren u oblasti sudskih slučajeva u koje su uključene LGBTI osobe. Dve gej osobe su napadnute na svom radnom mestu ove godine. Ovo je bio prvi napad na Kosovo koji je procesuiran na sudu, uprkos tome što je 18 napada na LGBTI osobe prijavljeno Kosovskoj policiji od kraja rata. Međutim, Osnovni sud u Uroševcu nije uzeo u obzir da su motivi napada povezani sa seksualnom orijentacijom žrtava.\nNajverovatnije je da 2017. neće biti drastičnih promena po pitanju LGBTI zajednice. Ipak, nedavni razvoj situacije sugeriše da se mora nastaviti diskusija po pitanju intervencije od strane pravosuđa i primene zakona. Otkako je prvi izveštaj o transrodnim osobama objavljen u decembru, trebalo je takođe preusmeriti debatu na specifične izazove s kojima se suočavaju transrodne osobe.\nNove strategije, stari stavovi\nNova, dugoočekivana Strategija za integraciju Roma, Aškalija i Egipćana 2017-2021 je bila konačno predstavljena u svom finalizovanom obliku u novembru. Godine 2015, kada je vlada, zajedno sa relevantnim akterima, inicirala proces pravljenja nacrta nove strategije, oni su planirali za period 2016-2020. Ipak, ove godine nisu uspeli da ga finalizuju, a kamoli da ga primene.\nU 2016. nije bilo ničega neočekivanog za ove tri ugrožene zajednice, koje i dalje žive na margini društva. Kosovski lideri su nastavili sa svojom suvoparnom retorikom o “naporima da ostvare inkluziju Roma, Aškalija i Egipćana”. Ipak, ovogodišnje otkriće prisluškivanih razgovora je pokazalo da, kada je reč o sticanju političkih poena u Briselu i u očima međunarodne zajednice, politički lideri ove zemlje se ne stide toga da instrumentalizuju najmarginalizovanije zajednice.\nPodrugljivi ton i uvredljivi izrazi koje su Grabovci i Veselji koristili u prisluškivanom razgovoru o poseti Veseljija koja je organizovana sa delegacijom sastavljenom od predstavnika manjina, otkrili su izrabljivački pristup koji imaju visoki zvaničnici Kosova.\nČinjenica da kosovske institucije i njeni lideri nisu pokazali pravu volju za inkluziju Roma, Aškalija i Egipćana najbolje se prikazuje rezultatima prošle strategije (2009-2015).\nIzveštaji o monitoringu sugerišu da čak i sedam godine posle primene, strategija nije uspela da poboljša živote triju zajednica. Romi, Aškalije i Egipćani se i dalje suočavaju sa mnogim izazovima u ostvarivanju svojih osnovnih ljudskih prava — između ostalog — zdravstvo, zapošljavanje, pravosuđe i socijalna davanja, kao i njihova zastupljenost u javnim institucijama i procesu donošenja odluka jesu oblasti u kojima su oni ograničeno zastupljeni. Kako bi dostigla svoje ciljeve, nova strategija planira intervencije u samo četiri oblasti: prosveta, zapošljavanje i socijalna pitanja, zdravstvo i stanovanje.\nKako se obrazovanje smatra glavnom alatkom za osnaživanje ugroženih zajednica, kosovske institucije prvo moraju da reše problem visokog stepena izostanka i ispisivanja iz škole Roma, Aškalija i Egipćana. Borba protiv diskriminacije u učionicama bi bio dobar početak.K\nIlustracije: Majljinda Hodža / K2.0.\nPismo prijateljski raspoložene “nevalidne” osobe\nPiše Teuta Hodža\nU detalje | Autorska Prava\nZa autora ili za svakoga?\nŠta sledi posle Makronovog “ne” Severnoj Makedoniji?


AMSS: Ispravno vozilo - bezbedno vozilo - :: MojForum.net ::\nTema: AMSS: Ispravno vozilo - bezbedno vozilo\nAMSS: Ispravno vozilo - bezbedno vozilo\n« poslato: 18:15:03, 22.Jul.2014. »\nU tradicionalnoj akciji Ispravno vozilo - bezbedno vozilo koju je Auto moto savez Srbije organizovao sa Upravom saobraćajne policije MUP Srbije i Asocijacijom tehničkih pregleda, od 23. do 28. juna ove godine besplatno je pregledano više od 5.000 vozila širom Srbije.\nPrema preliminarnim rezultatima akcije, ove godine imamo neznatno poboljšanje jer je procenat ispravnih vozila 66 odsto u odnosu na 34 odsto automobila kod kojih je zabeležena neka neispravnost. Nakon analize strukture neispravnosti, pokazalo se da u masi neispravnih vozila čak 37 odsto ima neispravan kočni sistem, 17 odsto vozila ima neispravan sistem za upravljanje, a 26 odsto neispravne sisteme za osvetljavanje.\nU poređenju sa prethodnim akcijama, primećuje se stagnacija.\nKao što je već uobičajeno, za besplatnu proveru tehničke ispravnosti najviše su bili zainteresovani vozači starijih automobila koji već pretpostavljaju da postoji neka potencijalna ili već dijagnostikovana neispravnost na njihovom vozilu.\nStranica generisana za 0.123 sekundi sa 30 upita.


U okviru međunarodne saradnje Republike Srbije i Programa Ujedinjenih nacija za razvoj, Ministarstvo rudarstva i energetike, Ministarstvo polјoprivrede i zaštite životne sredine i UNDP sprovode projekat: „Smanjenje barijera za ubrzani razvoj tržišta biomase u Srbiji”. Cilј Projekta je održivo korišćenje energije kroz diversifikaciju izvora energije i razvoj tržišta biomase za korišćenje u energetske svrhe u Republici Srbiji. Sredstva u ukupnom iznosu od 1,6 miliona USD za finansiranje projekata iz ovog javnog poziva, obezbeđuje Globalni fond za životnu sredinu i UNDP.\nSvrha Poziva: obezbeđivanje bespovratnih finansijskih sredstava kao podrške investitorima za izgradnju do 8 postrojenja za kombinovanu proizvodnju električne i toplotne energije iz biomase ili biogasa.\nKo može da aplicira: privredna društva, zadruge i fizička lica koja obavljaju registrovanu delatnost (preduzetnici i poljoprivredna gazdinstva).\nTrajanje projekta: N/A\nIznos bespovratnih sredstava: N/A\nRok za dostavljanje predloga projekta: 15. oktobar 2015.\nDodatne informacije i dokumentacija: http://www.mre.gov.rs/latinica/energetska-efikasnost-obnovljivi-izvori.php\nKonkurs je završen: 15.10.2015


Predsednik Evropskog parlamenta isključen iz diskusije o odgovoru EU na krizu zbog epidemije korona virusa - Dijalog.net\nNaslovna Politika Evropska unija Predsednik Evropskog parlamenta isključen iz diskusije o odgovoru EU na krizu zbog epidemije korona virusa\nPredsednik Evropskog parlamenta isključen iz diskusije o odgovoru EU na krizu zbog epidemije korona virusa\nPostavljeno 7. April 2020.\nMadrid, 07. april 2020. – Holandski premijer Mark Rute i nemačka kancelarka Angela Merkel isključili su predsednika Evropskog parlamenta Davida Sasolija iz diskusija o odgovoru EU na krizu zbog epidemije korona virusa, piše španski list Pais.\n“Glavni lideri zajednice održali su drugu video-konferenciju o krizi zbog korona virusa 6. aprila uz primetno odsustvo predsednika EP Davida Sasolija“, izvestio je španski list.\n“Lider jedine institucije čiji su predstavnici izabrani glasovima građana ponovo je namerno isključen iz rada foruma zaduženog da pripremi mapu puta sveobhvatnog plana oporavka… Nemačka i Holandija predvode isključenje Sasolija“, dodaje Pais.\nIzvori u parlamentu EU potvrdili su za Euractiv da Sasoli učestvuje u tele-konferencijama na dnevnom nivou sa Ursulom fon der Lajen i Šarlom MIšelom ali ne i na video-konferencijama.\nIsti izvori kažu da je to “veoma čudno” pošto je Evropski parlament ključna institucija EU.\nNa poslednjem Evropskom savetu lideri Unije tražili su da predsednici Evropske komisije, Evrogrupe, Evropske centralne banke i Saveta EU predstave neformalne predloge plana oporavka. U “normalnim” okolnostima, diskusiju bi vodilo pet predsednika uključujući Sasolija.\n“Evropski parlament predstavlja volju građana i zato zaslužuje maksimalno poštovanje. Njegov predsednik ne samo da mora da se čuje, već mora i da bude tu kada se odlučuje. Nećemo dozvoliti nijednom premijeru ili kancelaru da utiša njegov glas“, napisala je na Tviteru predsednica grupe socijaldemokrata u EP Irace Garsija (Iratxe Garcia).\nS druge strane, protiv te ideje su predsednica EK, Nemica Fon der Lajen, i direktor Evropskog stabilizacionog mehanizma Klaus Regling, prenosi Euractiv.\nPrethodno Novi Maršalov plan za spas EU od posledica korona virusa\nSledeće Petrović: Mediji koji pokušavaju da izveštavaju profesionalno su neka vrsta incidenta\nTop Tags vladavina prava OCD Civilno društvo Evropska unija mediji Vlada Republike Srbije istraživanje evropske integracije Srbija i Evropska unija Evropska komisija ljudska prava mladi konkurs Društvo lokalna samouprava


Vučić prinio generala Bridlava – Balkanekspresrb.rs\nVučić prinio generala Bridlava\n05/02/2016 Off By\nVučić je izrazio zadovoljstvo dobrom saradnjom sa KFOR, međunarodnim mirovnim snagama na Kosovu i Metohiji pod vođstvom NATO. On je istakao da KFOR ima ključnu ulogu u zaštiti srpskog naroda na Kosovu i Metohiji, kao garant njihove bezbednosti, kao i u očuvanju stabilnosti u regionu. Srpski premijer je izrazio nadu da će saradnja Vojske Srbije sa NATO, u okviru programa Partnerstvo za mir, biti unapređena u cilju dalje izgradnje kapaciteta za doprinos međunarodnom miru i stabilnosti\nInfo: PRESS VLADE\nPREDSEDNIK Vlade Srbije Aleksandar Vučić sastao se danas sa generalom Filipom Bridlavom, komandantom Savezničke (NATO) komande za operacije.\nVučić je izrazio zadovoljstvo dobrom saradnjom sa KFOR, međunarodnim mirovnim snagama na Kosovu i Metohiji pod vođstvom NATO. On je istakao da KFOR ima ključnu ulogu u zaštiti srpskog naroda na Kosovu i Metohiji, kao garant njihove bezbednosti, kao i u očuvanju stabilnosti u regionu. Srpski premijer je izrazio nadu da će saradnja Vojske Srbije sa NATO, u okviru programa Partnerstvo za mir, biti unapređena u cilju dalje izgradnje kapaciteta za doprinos međunarodnom miru i stabilnosti.\nGeneral Bridlav je potvrdio da će KFOR i ubuduće odgovorno ispunjavati svoje obaveze u očuvanju bezbednosti na Kosovu i Metohiji. On je dodao da postoji mnogo mogućnosti za unapređenje saradnje NATO sa Vojskom Srbije, koju je ocenio kao veoma profesionalnu. General Bridlav zahvalio je premijeru Vučiću na naporima koje ulaže kako bi se u regionu Zapadnog Balkana očuvala stabilnost kao preduslov za ekonomski i svaki drugi napredak.♦\nTagsAleksandar Vučić Filip Bridlav\nLSV: Naprednjačka vlast ne da paorima ni da se žale!\nSkupština Srbije:Posle velike svađe i vređanja Bratislav Gašić smenjen


Podsticajna sredstva za zapošljavanje porodica poginulih boraca - opasan mali\nPodsticajna sredstva za zapošljavanje porodica poginulih boraca\nSOKOLAC, Vlada Republike Srpske (RS) izdvojiće određena podsticajna sredstva koja će biti usmjerena na zapošljavanje porodica poginulih boraca, izjavio je danas na Sokocu predsjednik Organizacije porodica poginulih i zarobljenih boraca i nestalih civila RS Nedeljko Mitrović.\nMitrović je rekao da će sredstva biti obezbijeđena poslodavcu kako bi mogao da zaposli određen broj članova porodice iz ove kategorije.\nOn je na današnjem sastanku na Sokocu izjavio da će biti raspisan javni konkurs, dodavši da će tako biti zaposlen određen broj porodica poginulih boraca.\n“Sva djeca poginulih boraca moraju biti upisana u srednje škole i na fakultete ukoliko su položila test”, rekao je Mitrović, dodavši da je ovo veoma bitno kako bi djeca iz ovih kategorija imala pravo na određene povlastice prilikom školovanja, kao što su pravo na stipendije, studentski dom itd.\nPrema njegovim riječima, u pripremi je i projekat za dopunsko stipendiranje pa će stipendija iznositi 100 KM, a prednost će imati djeca poginulih boraca iz pasivnih krajeva i ona koja ne studiraju u mjestu stanovanja.\nMitrović je napomenuo da je na A listi 450 lijekova za koje ove porodice ne trebaju plaćati participaciju, a za jedan dio lijekova se plaća 50 odsto, izrazivši nadu da će posredstom Fonda zdravstvenog osiguranja RS biti dodatno uvršten jedan broj lijekova koji neće biti plaćan.\nOn je rekao da novovormirana sokolačka Organizacija porodica poginulih i zarobljenih boraca i nestalih civila mora popisati i obilaziti porodice poginulih boraca, a trebalo bi formirati i Odbor potomaka poginulih boraca u provođenju različitih programa.\nMitrović je napomenuo da nijedna vlast u RS do sada nije imala razumijevanje kako da na cjelovit, dugoročan i pravičan način budu riješena pitanje nematerijalne i materijalne nadoknade.\nPredsjednik Skupštine opštine Sokolac Dragiša Delić rekao je na sastanku članova novoformirane sokolačke Organizacije porodica poginulih i zarobljenih boraca i nestalih civila da je ova organizacija legalna i legitimna i ima podršku opštine.\nObjavio/la marsali u 17:57, 0 komentar(a), print, #


Na bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu senator DRI Nikola N. Kovačević, rukovodilac Kolegijuma i senator DRI dr Branislav Radulović, član Kolegijuma izražava pozitivno mišljenje sa skretanjem pažnje na Godišnji konsolidovani finansijski izvještaj za 2017. godinu i pozitivno mišljenje na reviziju pravilnosti.\nFinansijskom revizijom je utvrđeno da je Godišnji konsolidovani finansijski izvještaj Socijaldemokratske partije Crne Gore za 2017. godinu u svim bitno materijalnim aspektima sastavljen i prezentovan na fer i objektivan način u skladu sa važećim okvirom finansijskog izvještavanja uz skretanje pažnje na navedeno pod tačkom 11.2-Evidentiranje i popis imovine i tačkom 13.7-Troškovi goriva i energije.\nRevizijom Godišnjeg konsolidovanog finansijskog izvještaja Socijaldemokratske partije Crne Gore za 2017. godinu izvršena je kontrola preporuka datih u Izvještaju o reviziji Godišnjeg finansijskog izvještaja Socijaldemokratske partije CG za 2016. godinu.\nRevizijom Godišnjeg finansijskog izvještaja za 2017 godinu utvrđeno je da je subjekt revizije realizovao preporuku, koja se odnosi na realnije planiranje prihoda i rashoda, dok preporuka vezana za ostvarivanje prihoda od članarine u skladu s članom 6 Zakona o finansiranju političkih subjekata i izbornih kampanja je djelimično realizovana.\nKonačan Izvještaj o reviziji Godišnjeg konsolidovanog finansijskog izvještaja Socijaldemokratske partije Crne Gore za 2017. godinu je objavljen na zvaničnoj internet stranici Državne revizorske institucije Crne Gore.\nIzvještaj o reviziji Godišnjeg konsolidovanog finansijskog izvještaja Socijaldemokratske partije Crne Gore za 2017. godinu\nMore in this category: « Objavljen Godišnji izvještaj o izvršenim revizijama i aktivnostima DRI za period oktobar 2017 – oktobar 2018. godine\tObjavljen Izvještaj o reviziji Godišnjeg finansijskog izvještaja Nove demokratske snage FORCA za 2017. godinu »


SRBIJA, 23. ČLANICA CERN-A – Nauka kroz priče\nSRBIJA, 23. ČLANICA CERN-A\n(Aktuelno) Savet Evropske laboratorije za nuklearna istraživanja (CERN) na 191. sednici jednoglasno je usvojio rezoluciju o prijemu Srbije kao 23. članice ove najveće naučne organizacije u Evropi. Punopravno članstvo Srbije će postati efektivno posle ratifikacije u Srbiji i u UNESCO.\n„Moje lično mišljenje je da je ovo jedan od važnijih događaja za našu državu u novijoj istoriji“, kaže prof. dr Petar Adžić, predstavnik Srbije u Savetu CERN-a i predsednik državne Кomisije za saradnju sa CERN-om.\n„Srbija je naslednica nekadašnje Jugoslavije koja je prvo 1953. godine, zajedno sa 11 zapadnoevropskih država potpisala konvenciju o osnivanju, a 29. septembra 1954. godine i zvanično postala jedna od država osnivača CERN-a. Srbija je zatim 1962. napustila organizaciju dobivši tada posmatrački status. Imajući to u vidu, može da se kaže kako se na izvestan način naša država vraća u porodicu CERN-a posle više od 55 godina“, kaže Adžić, napominjući da je proces prijema trajao 10 godina.\nSrbija je saradnju sa CERN-om formalno obnovila i pre toga, 2001. godine, kada je potpisala Ugovor o saradnji zahvaljujući čemu su srpski fizičari počeli da rade na eksperimentima ATLAS i CMS, i učestvuju u potrazi za Higsovim bozonom.\n„Srpska naučna zajednica doprinosi CERN-u već dugi niz godina. Želim dobrodošlicu našoj 23. članici i radujem se jačanju naše saradnje“, rekla je dr Fabiola Đanoti, generalna direktorka CERN-a nakon odluke Saveta CERN-a.\nCERN je međunarodna organizacija koja okuplja najrazvijenije evropske države sa „misijom da istraži od čega je sastavljen Univerzum i kako on funkcioniše“. Više desetina hiljada fizičara iz celog sveta radi na CERN eksperimentima, a uz njih i ogroman broj inženjera, tehničkog osoblja, predstavnika privrede i ekonomije. U CERN-u je izgrađen najmoćniji akcelerator današnjice, Veliki sudarač hadrona (LHC) na kome je 2012. otkriven Higsov bozon.


Nikolić: Ne nameravam da podnesem ostavku - ebart\nPredsednik Republike Srbije Tomislav Nikolić rekao je večeras, povodom izjave lidera Socijalističke partije Srbije Ivice Dačića da su Srbiji potrebni i predsednički izbori, da nema nameru da podnese ostavku.\nOn je, u emisiji "Upitnik" RTS-a, ocenio da je Dačić kada je to izjavio bio "malo neozbiljan ili iritiran".\nNikolić je podsetio da je raspustio Narodnu Skupštinu kada je Dačić kao premijer rekao da nije zadovoljan svojim radom, te dodao da je od njega zavisilo hoće li biti vanrednih izbora.\nU slučaju predsednika, podsteio je Nikolić, raspisivanje izbora zavisi od samog predsednika i njegovog ponašanja. Naime, Skupština treba najpre da proceni da li je povredio Ustav, pa to mora da potvrdi Ustavni sud jer je on poslednja instanca, ukazao je on.\n- Ja nisam povredio Ustav i smatram da odlično vršim svoju funkciju - naveo je Nikolić dodajući da izuzev kritika na njegov izgled niko ne može imati primedbu na to kako obavlja dužnost.\nOn je ukazao da širom sveta predstavlja Srbiju, ideje koje vlada zastupa, i vraća se sa saznanjem da nas izuzetno cene, što je dokaz šta je Srbija uradila u protekle dve i po godine.\nNikolić je podvukao da postoji utvrđeni sistem po kojem treba ići na izbore, a to je da se predsednici biraju svakih pet godina, a skupština četiri.\n- Po ugledu na prethodnike trebalo bi neprestano da budem u medijima, da vodim stranku, razgovaram o postavljenjima - rekao je Nikolić dodajući da se "po predsedniku poznaje država".\nOn je takođe poručio da želi da na prevremenim parlamentarnim izborima pobede ideje i Srbija o kojoj mašta od početka bavljenjem politikom. Nikolić je istakao da je njegova procena da su se stekli uslovi za to, da je narod željan prava, pravde i novih radnih mesta.\nOn je stavio do znanja da očekuje da će najjača snaga posle izbora biti Srpska napredna stranka, rekavši da će sebi postaviti pitanje da li je dostojan predsednik ako ne može da predvidi situaciju.\n- Na izborima dosta toga je jasno - rekao je on i naglasio da očekuje da će "sve što govore stranke" biti ostvareno posle izbora.\n- Da sam birač ja bih imao lak posao na ovim izborima. Poznajem ljude koji će voditi Srbiju posle izbora, sa mnogima sam politički odrastao, a neki su pored mene politički odrasli - rekao je Nikolić.\nPredsednik Srbije rekao je da će zbog najave Prištine o formiranju vojske biti potreban novi aneks Briselskog sporazuma. On je ukazao da je pre četiri meseca nagovestio Evropskoj uniji pitanje formiranje takozvane vojske Kosova.\n- Oni su mi odgovorili da se radi o kosovskim odbrambenim snagama, i ja sam pitao od koga se brane. Takođe sam rekao da, ako se prave takve snage, to treba učiniti i na severu. Što u njima, po uzoru na dogovor o policiji, ne bi bilo dogovora o sastavu koji odgovara stanovništvu - upitao je Nikolić.\nOn je kazao da će biti neophodan novi aneks Briselskog sporazuma, naglasivši da će to biti tema daljih razgovora i da je suština da Srbi na severu dobiju svoju vojsku, ako već Priština pravi svoju.\nTakođe je naglasio da postoje jasne garancije da takozvana vojska Kosova, koja će biti formirana za dve ili tri godine, nikada neće kročiti na sever Kosova.\nNikolić je ponovio da Srbija neće priznati nezavisnost Kosova i da se priprema da tu suštinsku autonomiju KiM reguliše zakonom, na šta je u obavezi Ustavom, a dozvoljeno joj je međunaronim pravom po Rezoluciji 1244.\nŠto se Briselskog sporazuma tiče, Nikolić je ocenio da je mnogo toga definisano i da je na dnevnom redu pravosuđe, za koje misli da će biti teško naći zajedničko rešenje.\n"Vučić treba da bude premijer"\nPredsednik Srbije izjavio je večeras da prvi čovek nove vlade treba i formalno da bude Aleksandar Vučić, jer je i do sada dominantno vodio zemlju.\nPrema njegovim rečima, SNS, kao partija koju je predvodio dok nije postao predsednik, zaslužuje da sprovede ideje na kojima je do sada radila, a njen lider Aleksandar Vuičić da bude premijer.\n- Sa Vučićem sarađujem ne na temu kako voditi partiju već državu, jer ju je on do sada dominanto vodio, zato sam se obradovao izborima da bi on i formalno mogao da preuzme tu ulog - kazao je Nikolić.\nPredsednik Srbije ocenio je da će nakon izbora biti nužne neke koalicije.\n"Kladio sam se na svim izborima na kojima sam učestvovao"\nNikolić je istovremeno istakao da je predsednik svih građana, ocenivši da je jedini od svih dosadašnjih predsednika koji se tako ponaša. Takođe je kazao da partija koju je predvodio zaslužuje da sprovede ideje na kojima je do sada radila.\n- Ja sam se na svim izborima na kojima sam učestvovao kladio jer su kladionice grešile koliki procenat će moja stranka ili ja osvojiti. Uvek sam dobijao jer sam bivao potcenjen. Današnja analiza jedne velike kladionice govori da će SNS osvojiti 43 odsto - rekao je on objašnjavajući zašto misli da će SNS pobediti a Vučić biti na čelu nove vlade.


Moskva se zalaže za nastavak saradnje Ankarom - 02.11.2015, Sputnik Srbija\nMoskva za zalaže za saradnju sa Ankarom, nada se da će to želeti i političke snage u Turskoj, uključujući pobednike na izborima. Izjavio je portparol predsednika... 02.11.2015, Sputnik Srbija\n11:51 02.11.2015 (Osveženo: 12:07 02.11.2015)\nMoskva za zalaže za saradnju sa Ankarom, nada se da će to želeti i političke snage u Turskoj, uključujući pobednike na izborima. Izjavio je portparol predsednika Rusije Dmitrij Peskov.\n2 Novembar 2015, 08:06\n„Mi se zalažemo za nastavak uzajamno korisne bilateralne saradnje sa Turskom, koja ima višedimenzionalni karakter. Očekujemo nastavak rada na unapređenju naših partnerskih odnosa u svim oblastima i nadamo se da je to uzajamna želja koju dele sve političke snage Turske, pre svega one koje su pobedile na izborima“, rekao je Peskov odgovarajuči na pitanje o sudbini „Turskog toka“.\nPreliminarni rezultati parlamentarnih izbora u Turskoj pokazuju da je vladajuća AKP ubedljivom pobedom povratila parlamentarnu većinu i da su se Turci vratili na jednopartijsku vladavinu.\nAKP je osvojila 49,4 odsto glasova, što će joj osigurati 316 mesta u parlamentu od 550 članova i to joj dovoljno da formira sopstvenu vladu.


Pretnje potpredsedniku NUNS-a i glavnom uredniku Bete\nIzvor: VOA, 21.Jan.2018, 20:19 (ažurirano 02.Apr.2020.)\nNezavisno udruženje novinara Srbije (NUNS) pozvalo je u nedelju nadležne organe da preduzmu mere protiv pojedinaca koji na društvenim mrežama otvoreno pozivaju na linč Dragana Janjića, potpredsednika NUNS-a i glavnog i odgovornog urednika novinske agencije Beta. Opozicija takođe pozvala na istragu. NUNS je saopštio da je bezbednost Dragana Janjića direktno ugrožena jer se na pojedinim fejsbuk stranicama nude podaci o njegovoj adresi stanovanja, a hajka je indikativno pokrenuta plaćenom objavom na toj društvenoj mreži, što govori da se radi o organizovanoj kampanji protiv njega. "NUNS smatra da je za ugrožavanje bezbednosti Dragana Janjića saodgovoran i Aleksandar Vučić, predsednik Srbije, koji je na konferenciji za medije, nakon ubistva Olivera Ivanovića, prozvao, između ostalih i Janjića", kaže Udruženje u saopštenju. Direktan povod za pretnje Janjiću bila je njegova ocena da je ubistvo Olivera Ivanovića politički motivisano. Opozicija zahteva hitnu istragu Pokret slobodnih gradjana, Narodna stranka, Levica Srbije, Pokret za preokret i kandidat za gradonačelnika Dragan Đilas zatražli su u nedelju hitnu istragu u vezi s pretnjamaDraganu Janjiću i poslaniku i uredniku Nove srpske političke misli Đorđu Vukadinoviću. "Sprovođenje ovih metoda od strane predstavnika vlasti i njihovih sledbenika ne samo da se ne može opravdati, već u svakoj normalnoj državi podleže krivičnoj odgovornosti i ozbiljnim sankcijama", navele su stranke u zajedničkom saopštenju. Osuđujući pretnje upućene Janjiću i Vukadinoviću, potpisane stranke su ocenile da one pokazuju da je "politika mržnje, koju promoviše i sprovodi aktuelni režim, potpuno izmakla kontroli i pokazuje svoje tragične rezultate". "Pretnje, ponižavanja i uvrede koje najviši državni funkcioneri svakodnevno upućuju političkim protivnicima i nepodobnim novinarima postale su opasan manir koji su oberučke prihvatili i počeli da svakodnevno primenjuju njihovi agresivni sledbenici, sledeći primer koji im pružaju njihovi politički uzori", navele su stranke u saopštenju. Sve to "predstavlja promociju jednog nenormalnog i nedopustivog modela ponašanja i legitimizaciju vredjanja i pretnji koje neretko prerastaju u otvoreno nasilje", saopštile si stranke i ocenile da je sve to razlog za "ozbiljnu brigu u pogledu sudbine, ali i samog postojanja pravne države".\nIzvor: N1 televizija, 22.Jan.2018, 11:14\nInicijativa Ne da(vi)mo Beograd saopštila je da su toj inicijativi i glavnom i odgovornom uredniku Bete Draganu Janjiću pretnje upućene sa istih stranica na društvenim mrežama koje su nastale sa ciljem da "šire govor mržnje prema onima koji kritički govore o aktuelnoj vlasti"...Kako navodi Inicijativa,...


Kvalifikaciona utakmica u rukometu: BiH - Kosovo\nRukometne reprezentacije Kosova i Bosne i Hercegovine večeras će u Đakovici na Kosovu odigrati utakmicu trećeg kola kvalifikacija sa Svjetsko prvenstvo “Francuska 2017“.\nPredsjednik Rukometnog saveza Kosova, Eugen Saraćini, izjavio je za RSE da je ovo prvi put da dvije reprezentacije igraju zajedno, te da je Đakovica mjesto gde bi obje ekipe trebale biti zadovoljne utakmicom koja će se odigrati uz prisustvo publike.\n„Ovo je dobra prilika da udaljimo politiku od sporta i da doprinesemo tome da sport utiče na politiku. Na kraju krajeva, ovo treba da bude dobar razlog da odnosi dviju država budu bolji nego što jesu.\nOčekujemo dobar spektakal u toku večerašnje utakmice. Mislim da ekipa Bosne ima veliku prednost zbog toga što ima dobre igrače i jedan kontinuitet rada. Mi ćemo uraditi sve da taj događaj bude atraktivan.“\nOn je dodao da su obje reprezentacije morale da dobiju vize radi putovanja ali da nije bilo problema u tom pogledu.\n„Izgleda da je ovo dobar početak da sport utiče na te odnose zbog kojih najviše ispaštaju građani“, zaključio je Saraćini.


Fabrici: Srbija napravila progres u oblasti ljudskih prava, ostalo još problema - Društvo - Dnevni list Danas\nPočetna » Društvo » Fabrici: Srbija napravila progres u oblasti ljudskih prava, ostalo još problema\n1Piše: Beta 10. decembra 2019. 15.37\nNa konfereniji pod nazivom „U pravi si“ povodom Međunarodnog dana ljudskih prava, Fabrici je rekao da progres u oblasti ljudskih prava nije došao odmah, već vremenom.\n„Uprkos napretku, postoji potreba za unapređenje položaja posebno osetljivih grupa“, rekla je Paunović.\n„To može da znači da organi vlasti manje poštuju tražioce informacije, samim tim manje poštuju i to ljudsko pravo. Sa druge strane to može značiti i da su ljudi svesniji svoje moći i mogućnosti da se obraćaju sa zahtevima za informacijama organima vlasti“, rekao je Marinović.\n„Naša je dužnost da javne politike budu inkluzivne i nediskriminišuće“, rekla je Žakob.\nEvropska unija, Ljudska prava, Sem Fabrici\n10. decembra 2019. u 21.06\nJa neznam gde Fabrizzi vidi napredak ako „postoji određen broj problema koji mora da reši, poput pretnji novinarima, diskriminacije osoba s invaliditetom, nasilja u porodici i govora mržnje.“ Kud cete vise g.Fabrizzi? Ili Vam je mozda neprijatno da udarite primerenim tonom jer necete dobiti prijem kod predsednika Vucica/SNS koji je neustavno za sve nadlezan?


Dodik: Nekima je bilo potrebno da pokažu da skupština nije jedinstvena - 27.10.2021, Sputnik Srbija\nRepublika Srpska je danas trebalo da pokaže svoj dignitet na pravi način, ali je nekima bilo potrebno da se pokaže da Narodna skupština nije jedinstvena... 27.10.2021, Sputnik Srbija\nDodik je naveo da je njima rečeno da nađu načina da ne budu deo većine oko pitanja povrede vitalnog interesa Republike Srpske.Dodik je istakao da koliko bili različiti i posvađani, kada dođu ovakve tačke dnevnog reda, svi poslanici moraju ostati dosledni, jer je to minimum nacionalnog interesa, preneo je portal RTRS.Podsetimo, U Banjaluci je u toku posebna sednica Narodne skupštine Republike Srpske, a dnevnim redom je predviđeno izjašnjavanje o odlukama i zaključcima Predsedništva BiH usvojenim 18. oktobra, koje je Dodik proglasio štetnim za vitalni interes Republike Srpske.Poslanici SDS-a i PDP-a su u jednom delu zasedanja napustili skupštinsku salu, nakon što su od početka, između ostalog, imali primedbe što se tiče termina održavanja sednice, pravdajući to nemogućnošću da spreme raspravu.Na toj sednici Predsedništva, u skladu s ranijim zaključcima Narodne skupštine Republike Srpske, Dodik je glasao protiv svih tačaka dnevnog reda o kojima se tročlano Predsedništvo izjašnjavalo.Na posebnoj sednici poslanici bi trebalo da se izjasne i o zaključcima o otvaranju kancelarije Ambasade Ruske Federacije u BiH u Banjaluci, kao i Ambasade Azerbejdžana u Sarajevu.\n16:38 27.10.2021 (Osveženo: 18:21 27.10.2021)\nRepublika Srpska je danas trebalo da pokaže svoj dignitet na pravi način, ali je nekima bilo potrebno da se pokaže da Narodna skupština nije jedinstvena, izjavio je srpski član Predsedništva BiH Milorad Dodik nakon što su poslanici SDS-a i PDP-a napustili posebnu sednicu.\nDodik je naveo da je njima rečeno da nađu načina da ne budu deo većine oko pitanja povrede vitalnog interesa Republike Srpske.\n„Onda će biti da Narodna skupština nije podržala srpskog člana Predsedništva BiH, da smo postali slabi i nemoćni. Oni su ovo namerno uradili i nesumnjivo nisu mogli da pretrpe ono što sami govore o sebi“, rekao je Dodik.\nDodik je istakao da koliko bili različiti i posvađani, kada dođu ovakve tačke dnevnog reda, svi poslanici moraju ostati dosledni, jer je to minimum nacionalnog interesa, preneo je portal RTRS.\nPodsetimo, U Banjaluci je u toku posebna sednica Narodne skupštine Republike Srpske, a dnevnim redom je predviđeno izjašnjavanje o odlukama i zaključcima Predsedništva BiH usvojenim 18. oktobra, koje je Dodik proglasio štetnim za vitalni interes Republike Srpske.\nPoslanici SDS-a i PDP-a su u jednom delu zasedanja napustili skupštinsku salu, nakon što su od početka, između ostalog, imali primedbe što se tiče termina održavanja sednice, pravdajući to nemogućnošću da spreme raspravu.\nNa toj sednici Predsedništva, u skladu s ranijim zaključcima Narodne skupštine Republike Srpske, Dodik je glasao protiv svih tačaka dnevnog reda o kojima se tročlano Predsedništvo izjašnjavalo.\nNa posebnoj sednici poslanici bi trebalo da se izjasne i o zaključcima o otvaranju kancelarije Ambasade Ruske Federacije u BiH u Banjaluci, kao i Ambasade Azerbejdžana u Sarajevu.


RTCG - Radio Televizija Crne Gore - Nacionalni javni servis :: Društvo :: Budimo odgovorni, pomozimo i poštujmo starije\n01. 10. 2020. 08:38 >> 09:21 6\nBudimo odgovorni, pomozimo i poštujmo starije\nNažalost, 68% preminulih od posljedica virusa Kovid-19 su stariji od 65 godina. Budimo odgovorni i zaštitimo svoje najbliže, pomozimo i poštujmo starije, poručio je predsjednik države Milo Đukanović povodom 1.oktobra Međunarodnog dana starijih osoba.\n"Specifične potrebe i zahtjevi s aspekta sektorskih politika srazmjerni su jedinstvenom doprinosu starijih lica razvoju i bogatstvu našeg društva", poručio je Đukanović na Tviteru.\nOn je dodao da je svijest o odgovornosti svih nas da zaštitimo nama najbliže starije osobe, i unapređujemo položaj starih lica kao aktivnih članova zajednice, a ne isključivo pasivnih primalaca usluga, je primarni zadatak odgovornih vlasti.\n"30. #UNIDOP2020 dočekujemo u uslovima pandemije koja ostavlja najteže posljedice po najstariji dio populacije", podsjetio je Đukanović.\nMilo Đukanović Međunarodni dan starijih osoba


Bosch je tražio od VW-a pravnu zaštitu još 2008. povodom nedozvoljenih uređaja na 2.0 TDI - Aktuelno\nBosch je tražio od VW-a pravnu zaštitu još 2008. povodom nedozvoljenih uređaja na 2.0 TDI\nOptužbe protiv nemačkog giganta Robert Bosch GmbH se produbljuju kako se produžava proces protiv Volkswagena . Mada je ranije pojašnjeno da je Bosch mešan u razvoj „poništavajućeg“ uređaja, uz pomoć kojih je VW zaobišao regulativu vezanu za emisiju izduvnih gasova, kompanija je zatražila da bude izuzeta od bilo kakvih tužbi.\nBloomberg je izvestio da su tužioci otkrili dokumentaciju u kojoj je Bosch od proizvođača automobila zatražio pravnu zaštitu u vezi sa upotrebom nedozvoljenog uređaja na američkom tržištu, citirajući pismo koje je Bosch poslao VW-u 2008.\nMeđutim, Bosch je nastavio da razvija i prodaje Volkswagenu stotine hiljada „poništavajućih“ uređaja za američka vozila.\nU januaru, Bosch je pokušao da se distancira od dizel skandala. Kompanija je priznala da je snabdevala VW komponentama korišćenim za manipulaciju na dizel motorima, ali je tvrdila da je proizvođač automobila taj koji treba da snosi krivicu za performanse motora.\nAmerička Volkswagenova filijala, sa svoje strane, već se složila sa preliminiranim poravnanjem u vezi sa skandalom i otkupom više stotina hiljada vozila sa 2,0-litarskim turbo dizelom.\nPR: Dizel dominirao trkom „24 sata Le Mansa“ Bosch je opremio Audi Sport dizel hibridnom tehnologijom\nBosch opet u centru pažnje: Tesla okrivljuje kompaniju Bosh za opoziv 125.000 primeraka Modela S!\nZahvaljujući novim saznanjima: Iz kompanije Bosch tvrde da mogu spasiti dizel agregate\nInvesticija: Bosch gradi fabriku pametnih čipova za autonomnu vožnju vrednu više od milijardu dolara\nAmerički medijski gigant preuzeo Formulu 1\nToyota Proace u Varšavi\nNovi Hyundai i30 (galerija)\nPeugeot 5008 (galerija)\nAudi A5 i S5 Sportback (galerija)\nVolkswagen zaključuje pregovore sa Jianghuai Autom u vezi sa zajedničkim projektom električnih vozila\nŠta vozi Natalie Burn?\nBolja oprema po staroj ceni:\nSuzuki Swift od 10.690 evra


Irak: Koalicijske snage uhvatile jednog pobunjeničkog lidera - 2003-12-16\nAmerički vojni zvaničnici kažu da su koalicijske snage uhvatile jednog pobunjeničkog lidera i još najmanje 77 osoba u raciji u centralnom Iraku. Glasnogovornik vojske je rekao da je ključni osumnjičeni u raciji Quiss Hattam, bio peti na listi takozvanih meta visoke vrijednosti.\nAmeričke snage su također zaplijenile materijal za pravljenje bombi u operaciji sjeverno od Bagdada. Također danas, trojica američkih vojnika su ranjeni u eksploziji bombe pored jedne ceste u Tikritu. Američki vojni zvaničnici su nešto kasnije poslali tenkove, vojna vozila i helikoptere u grad kako bi rastjerali pristalice bivšeg lidera Sadama Huseina koji su prosvjedovali protiv njegovog hapšenja.\nU isto vrijeme je američki ministar odbrane Donald Rumsfeld rekao da centralna obavještajna agencija nadgleda ispitivanje Sadama Huseina, te da njen direktor George Tenet odlučuje ko će ga ispitivati i koje informacije tražiti. Gospodin Rumsfeld je dodao da su Sadamu date zaštite ratnog zatvorenika, iako nije zvanično označen kao takav. On je također stao u odbranu objavljivanja video snimka Sadamovog hapšenja, rekavši da je bilo potrebno da Iračani vide da je on zaista uhapšen.


Nedostaje još 27 udžbenika na bosanskom jeziku\nBeta 29. novembra 2016. 10:35\n„Do početka školske 2016/2017. godine, kao ni do dan danas, Zavod za udžbenike nije obezbedio nijedan od nedostajućih udžbenika“, rekao je Džudžo.\nOn je rekao da se radi o autorskim udžbenicima za prvi i drugi ciklus obaveznog obrazovanja i vaspitanja u oblastima od značaja za bošnjačku nacionalnu manjinu, odnosno o objedinjenim dodacima udžbenicima – Svet oko nas, Priroda i društvo, Istorija, Muzička i likovna kultura, Gramatika bosanskog jezika za 6,7 i 8 razred osnovne škole, kao i udžbenicima Bosanski jezik sa elementima nacionalne kulture za 6,7 i 8 razred osnovne škole.\nNa pitanje kada se može očekivati nabavka nedostajućih udžbenika, Džudžo je rekao da „posle nekoliko obavljenih razgovora ovih dana sa predstavnicima Ministarstva prosvete, nauke i tehnološkog razvoja i Zavoda za udžbenike“ Veće nije moglo dobiti preciznu informaciju kada će učenici u nastavi na bosanskom jeziku dobiti nedostajuće udžbenike za osnovnu školu.\n„O nedostajućim udžbenicima u modelu nastave na bosanskom jeziku za srednju školu do sada nije bilo ni govora, niti je bilo ko preuzeo obavezu o njihovom izdavanju i štampanju“, dodao je Džudžo.\nU Zavodu za udžbenike naveli su da su kad je reč o udžbenicima za bošnjačku nacionalnu zajednicu od 28 naslova (od 1. do 6. razreda) „Ministarstvu prosvete predali na odobrenje 27, dok za jedan čekaju rukopis od Nacionalnog vijeća Bošnjaka“.\n„Zavod je sve naslove ministarstvu predao u roku koji je propisan Memorandumom, a ministarstvo postupa u roku kojim ga obavezuje zakon. S obzirom da se radi o roku od 90 dana (za odobrenje) upravo ovih dana očekujemo da ćemo ih od ministarstva dobiti, tako će udžbenici odmah biti i štampani“, rečeno je Gradskom birou u Zavodu.\n„Udžbenici se štampaju i dostavljaju u ritmu koji prati obaveze koje smo zajednički preuzeli. Svi rukopisi koje nam saveti dostavljaju, Zavod u najkraćem roku obradjuje i stavlja u proceduru“, naveli su u Zavodu i dodali da s njihove strane ne postoji zastoj u realizaciji.\nMinistar prosvete, nauke i tehnološkog razvoja Mladen Šarčević izjavio je u petak, 25. novembra da je Ministarstvo posvećeno unapredjivanju kvaliteta obrazovanja nacionalnih manjina koje žive u Srbiji.\nŠarčević je dodao i da je Ministarstvo potpisalo sa predstavnicima nacionalnih saveta Sporazum o obezbedjivanju nedostajućih udžbenika na maternjem jeziku u cilju pružanja ravnopravnog pristupa obrazovanju, ali da Nacionalni savet Albanaca još nije obezbedio prevodioce kako bi udžbenici za nastavu na albanskom jeziku bili prevedeni.


Brus ONLINE - Moguće ukidanje imuniteta ministrima i poslanicima\nMoguće ukidanje imuniteta ministrima i poslanicima\nEvropska komisija ukazuje da su neki javnislužbenici iznad zakona i da se može dogoditi da nikada krivično ne odgovaraju\nParlament Srbije (Foto Tanjug)\nMinistarstvo pravde razmatra okvire imuniteta narodnih poslanika, članova Vlade Srbije, sudija Ustavnog suda, kao i sudija i tužilaca, što je i jedna od preporuka eksperata Evropske komisije. Oni smatraju da su Administrativnom odboru skupštine data prevelika prava, kada je reč o imunitetima.\n„Ustavom predviđen imunitet podrazumeva da narodni poslanik ne može biti pozvan na odgovornost za izraženo mišljenje i glasanje.Pored imuniteta za slobodu govora, poslanik može da upotrebi i svoj imunitet za sprečavanje bilo koje krivične istrage. Ista vrsta imuniteta postoji za članove vlade, koji može oduzeti vlada, dok Visoki savet sudstva oduzima imunitet sudijama, a skupština tužiocima”, objašnjava za „Politiku” Slobodan Homen, državni sekretar Ministarstva pravde i koordinator Vlade Srbije.\nOn navodi da problem nastaje u praksi jer prvo skupštinski odbor koji je nadležan za skidanje imuniteta državnih funkcionera, dobija tužilački izveštaj o slučaju, krivičnuprijavui druge dokaze.Na taj problem ukazujei Evropska komisija, koja smatra da je vrlo opasno to što su nadležnom odboru data prevelika ovlašćenja, veća od onih koja su Ustavom data skupštini, kao i da je došlo doprenošenja ovlašćenja sa pravosuđa na političare.\n„To praktično znači da je grupa javnih službenika iznad zakona i da se može dogoditi da nikada krivično ne odgovaraju. U tom smislu, neophodno je izmeniti Zakon o Narodnoj skupštini i Poslovnik o radu”, zaključuje Homen.\nDržavni sekretar smatra da imunitet, kao Ustavom predviđena kategorija , treba da postoji kao i svuda u svetu, ali da ne sme biti predmet zloupotrebe.\n„Realnost je drugačija.Potpuno je normalna pojava da se u Srbiji pojedinci pozivaju na imunitet i za klasična krivična dela, čime se obezbeđuje zaštita od krivičnog gonjenja. Mislim da je potrebnoda ministri i poslanici imaju status kao i svi drugi građani kada je u pitanju odgovornost za klasična krivična dela”, kaže Slobodan Homen i dodaje da je Ministarstvo pravde napravilo radnu grupu za izmenu Krivičnog zakona i Zakona o krivičnom postupku koja će razmatrati sve preporuke EK, uključujući i pitanje imuniteta.


Privedena Aida Ćorović zbog gađanja murala Ratka Mladića jajima\nPolicija u civilu privela je aktivistkinju za ljudska prava Aidu Ćorović nakon što je bacila nekoliko jaja na mural Ratka Mladića na uglu Njegoševe i Alekse Nenadovića u Beogradu, izjavio je FoNetu jedan od aktivista nevladnih otrganizacija koje su htele da prekreče mural, ali je policija zabranila taj skup.\nReporter FoNeta javlja da su ljudi u civilu udaljili još jednu ženu koja je bacila jaje na mural.\nMural sa likom Ratka Mladića, haškog osuđenika i bivšeg komandanta Vojske Republike Srpske, osvanuo je nedavno na uglu ulica Alekse Nenadovića i Njegoševe, na Vračaru, u Beogradu. Dan kasnije, nepoznata osoba docrtala je na Mladićevim rukama krv, aludirajući na zločine koji su počinjeni za vreme sukoba na teritoriji Bosne i Hercegovine. Inicijativa mladih za ljudska prava u Srbiji najavila je za 9. novembar uklanjanje murala. Skup je prijavljen policiji, ali je morao biti otkazan, jer su organizatori iz MUP Srbije primili rešenje o zabrani skupa. U obrazloženju se navodi da bi moglo doći do “međusobnog fizičkog sukoba zbog okupljanja većeg broja lica koja bi izrazila negodovanje i protivljenje skupu”. Iz inicijative su zatim saopštili da se neće pojaviti i da neće ukloniti Mladićev mural.\n“Privedena Aida Ćorović zbog gađanja murala Ratka Mladića jajima”\n“Mural nije samo spomenik Mladiću, već i njegova freska, ikona, sveta slika novog srpskog svetitelja, to je sada svetinja u koju se ne dira, sveta krava pomahnitalog nacinalizma, državni i nacionalni fetiš pod zaštitom policije i čuvara reda”\n(Sjajni Toma… again)\n10.11.2021 at 00:38\nU Sorabiji sve naopako & posebno opako.\nDa je poštovana gđa Ćorović gađala jaja s muralom ne b’ imala problema sa srBskim moralom.\n(Prije par mjeseci u novinama jednim pojavio se članak izvesnog naslova koji zbori o totalnom moralno-etičkom raspadu i nedostatku bilo kakvih normalnih vrijednosti u “srpskom svetu”.\nTo najbolje zamjećuju naši ljudi koji odlaze u inozemstvo. Tamo što prvo primjete je, kako kaže jedna rečenica u tom tekstu, “nedostatak bilo kakvog sistema i reda – ali, u Srbiji”.\nDaklem, zaprepaste se zapuštenošću nazovidržave iz koje dolaze kad je usporede sa svojom novon domovinom)


04-06-2020 15:39 Srbija Politika\nSrpska radikalna stranka je za izdavanje dozvola za male hidroelektrane samo uz strogo propisane zakonske uslove.\nKako ističu u svom saopštenju, male hidroelektrane ne smeju ugrožavati životnu sredinu.\n- Problem malih hidroelektrana su nametnuli investitori koji u gradnji ovih objekata vide priliku za veliku zaradu. Stav srpskih radikala je da se ova oblast mora urediti zakonom i da se dozvole za gradnju daju po strogo utvrđenim uslovima uz obavezujući prioritet da bude zaštita životne sredine i interesi građana koji žive u blizini reka na kojima bi se gradile takve hidroelektrane, kaže Aleksandar Šešelj ispred SRS.\nPročitajte OVDE sve o neviđenom skandalu na VMA.\n"DOSTA NAM JE SVEGA" PORUČUJU PROSVETARI VUČIĆU: Održaće se protesti, izlazimo na ulice! Zaustavimo stranačko zapošljavanje! (FOTO)


Udruženje intelektualaca Podrinja\nHaški sud vraća tračak nade u pravdu\nOdluka Žalbenog vijeća Haškog tribunala da se nastavi dokazivanje genocida u još sedam općina, pored Srebrenice, tračak je nade u pravdu za sve nevino stradale žrtve zločinačkog projekta na čijem čelu je bio optuženi Radovan Karadžić.\nU toku današnjeg izricanja odluke Žalbenog vijeća da se odbije žalba optuženog Radovana Karadžića mogao se osjetiti novi impuls u dokazivanju pravde o stradanju hiljada nevinih ljudi i prije genocida počinjenog u Srebrenici jula 1995. godine.\nŽrtvama bi ova odluka mogla predstavljati dodatnu nadu da će zločinci biti kažnjeni i podatak da su članovi Žalbenog vijeća, u sastavu sudija Theodor Meron, predsjedavajući, sudije Patrick Robinson, Liu Daqun, Khalida Rachid Khan i Bakhtiyar Tuzmukhamedov donijeli jednoglasnu odluku kojom se ukida oslobađajuća presuda za genocid protiv optuženog Radovana Karadžića u općinama: Bratunac, Foča, Ključ, Prijedor, Sanski Most, Vlasenica i Zvornik.\nOvakva odluka sudija Žalbenog vijeća Haškog tribunala otvara novu stranicu pravde u Bosni i Hercegovini. Otvara se mogućnost u dokazivanju genocidnih namjera ratnog vodstva Republike Srpske na čelu sa Radovanom Karadžićem i početak procesa dokazivanja odgovornosti za počinitelje i inspiratore najsvirepijih zločina u kojima je provedeno brutalno etničko čišćenje.\nMeđu počiniteljima i inspiratorima ovih zločina moraju odgovarati i čelnici lokalnih organa vlasti na početku agresije na Bosnu i Hercegovinu koji su poslušali direktive Radovana Karadžića i najvišeg rukovodstva RS da se po svaku cijenu izvrši razgraničenje između Srba i pripadnika ostalih naroda u općinama u BiH.\nDokazivanjem genocidne namjere u djelovanju predsjednika RS, haškog optuženika Radovana Karadžića za navedenih sedam općina, pored Srebrenice, otvorila bi se nova stranica historije dokazivanja istine o uzrocima i posljedicama agresije na Bosnu i Hercegovinu.\nDanašnjom odlukom Žalbenog vijeća Haškog tribunala dokazano je kako u ovoj međunarodnoj pravosudnoj instituciji ima još dovoljno snage da se dokaže pravda. Nakon današnje odluke, ostaje nada kako će pravda konačno otvoriti proces uklanjanja posljedica genocida u Bosni i Hercegovini, stvoriti osnovu za obezbjeđenje preduslova za potpuni povratak svih raseljeniih i izbjeglih na njihova prijeratna prebivališta i naknadu načinjene ogromne materijalne štete. Današnja odluka otvara mogućnost da se konačno zaustave svi oni koji negiraju genocid i da se daju prava žrtvi da izrazi svoje negodovanje i ostvari pravo na dostojanstvo radi budućnosti i života u zajedništvu i slozi u BiH.\nHazim Karić, predsjednik


Lekarska greška bila je tek tabloidna tema, kada je evropski lider u osiguranju od profesionalne odgovornosti, najveća švajcarska grinfild investicija u Srbiji, došao na domaće tržište. Pored pozicioniranja u poslovnoj javnosti, bilo je potrebno usmeriti ga na lekare i medicinsko osoblje.\nNakon najavne konferencije za novinare i svečanog koktela za poslovno okruženje, u prva tri meseca organizovano je petnaest intervjua u odabranim medijima. Usledile su akcije usmerene ka zdravstvenom sektoru, novinarima koji prate zdravstvo, konkurs za studente medicine, partnerstvo sa Ministarstvom zdravlja, lokalne panel diskusije sa sindikatima lekara….\nČetiri godine kasnije, osiguranje se pozicionira kao lider i na domaćem tržištu u ovoj oblasti, a pored kontinuiranog prisustva u tradicionalnim medijima, nedavno je pokrenuta i kampanja na Fejsbuku, Siguran svet.\nGrađanski aktivizam u Srbiji i inicijative građana koje mogu da doprinesu rešavanju problema u svojim zajednicama u domaćoj javnosti godinama unazad imaju lošu reputaciju i nerazumevanje. Kampanja “Vidljivo bolje” pokrenuta od strane američkih nevladinih organizacija, povezujući tradicionalne i nove medije obraća se pre svega mladoj populaciji i kroz interakciju poziva na aktivno učešće.\nPokretanjem anekte na sajtu, foto konkursa, medijskim pokrivanjem brojnih događaja, blogovima istaknutih ličnosti, ali i plasiranjem pojedinačnih priča iz “ljudskog ugla” u medijima, kampanja je dobila podršku javnosti i zeleno svetlo za nastavak u narednoj godini i bitno uticala na reputaciju ovog oblika angažovanja.\nMala i srednja preduzeća zamajac su svake privrede, ali retko se ko odlučio da obiđe njihov teren i tako ih podrži.\nPredavanja u devet regionalnih privrednih komora – gde su jedna multinacionalna kompanija, svetski lider u špediciji i logistici i Uprava Carina republike Srbije uz podršku eminentnih profesora upravnog prava i ekonomskih novinara savetovali 400 privrednika iz svih krajeva Srbije, kao i preko 50 regionalnih novinara, o novom Carinskom zakonu, za mesec i po dana, zabeležila su više od 150 medijskih objava.\nPojačano medijsko prisustvo na nacionalnom i lokalnom nivou i to u izrazito pozitivnom kontekstu, direktan kontakt sa predstavnicima nekoliko stotina kompanija doprinelo je umrežavanju sa nekim od ključnih institucija za poslovanje.\nStrah i predrasude o savremenoj kontracepciji dovele su do toga da je Srbija na vrhu evropske liste po broju abortusa. Očuvanje reproduktivnog zdravlja je zanemareno, a devojke se obraćaju ginekologu tek kada se problem pojavi.\nVršnjačka, on line edukacija na sajtu 21dan i putem društvenih mreža, brojne aktivnosti Udruženja za reproduktivno zdravlje, partnerstva sa Ministarstvom zdravlja i Ministarstvom omladine i sporta i volonterski rad eminentnih stručnjaka, ali i podrška javnih ličnosti bili su sastavni deo dvogodišnje kampanje.\n„Domino efekat“ kampanje i interesovanje medija nastavljeno je brojnim pozivima, reakcijama i dalje doprinoseći edukaciji mladih i podizanju svesti o očuvanju reproduktivnog zdravlja.\nPribližavanje ruralnim sredinama, daleko od finansijskih centara i dostupnosti informacijama, bio je najveći izazov u PR aktivnostima banke, koja jedina u zemlji, kroz metodologiju mikrofinansiranja podstiče samozapošljavanje i tako popravlja socijalnu sliku.\nNagrade za najbolju preduzetnicu i za ženu koja vodi malo poljoprivredno gazdinstvo, Žena zmaj i Naj gazdarica, takmičenje klijenata banke koji se bave proizvodnjom domaće hrane, Naj zalogaj, prisustvo i lokalna saopštenja sa preko 30 sajmova i manifestacija, prisustvo na sajmovima poljoprivrede i njihovo medijsko pokrivanje, partnerstvo sa Žikinom šarenicom, donacije u ruralnim područjima, samo su neke od aktivnosti usmerene ka izgradnji imidža banke.\nPostajući prepoznatljiva u ruralnim predelima, banka nastavlja da prilagođava svoj biznis plan i razvija imidž u mestima daleko od gradskih centara.\nOdržavanje oko 14 hiljada stambenih zgrada u Beogradu, suočilo je javno gradsko preduzeće sa problemima identiteta - građani godinama nisu mogli ni približno da prepoznaju njegove glavne delat nosti i obaveze prema stanarima.\nStrategija komunikacija, plan konkretnih aktivnosti, redovno komuniciranje poslovnih rezultata, čime su ilustrovane glavne delatnosti neke su od preduzetih aktivnosti. Među najzanimljivijim događajima bili su poseta najstarijem liftu u Beogradu, otvaranje najveće rekonstrukcije fasada na Balkanu, poseta obnovljenim zajedničkim garažama u kraju koji je imao problem sa parkiranjem…\nSvi navedeni događaji bili su organizovani iz perspektive interesa građana, samim tim zanimljivi i za novinara. Koncept, planiranje vre- mena i mesta, uz kompletnu logistiku, obezbedili su maksimalnu medijsku pokrivenost i doprineli su snažnom jačanju identiteta.\nNedovoljno izgrađena putna infrastruktura u Srbiji, dugo čekanje na carinjenje robe na granici i generalno sporo kretanje prepoznati su kao neki od glavnih prepreka razvoju transporta i špedicije. Dodatni problem predstavljala je i nedovoljna informisanost novinara u vezi sa ovim temama. Dvodnevni seminar za medije na Paliću pod nazivom "Razvoj carine i transporta” uspostavio je veoma dobre odnose sa svim prisutnim novinarima, a ti kontakti su korišćeni godinama nakon skupa, realizovana su medijska gostovanja i zabeležene brojne objave na lokalnim i nacionalnim medijima, uspostavljeni su snažni partnerski odnosi sa relevantnim ljudima iz nadležnih državnih institucija, multinacionalnih kompanija i Privredne komore Srbije.\nOdgovornost da se nakon identifikovanja ključnih problema ponude i odgovarajuća rešenja rezultiralo je da je snažnije nego ikada u nacionalnim medijima pokrenuto pitanje infrastrukture.\nNeočekivan štrajk kompanije koja servisira avione obustavio je letove jedne avio kompanije i pretio je da dugoročno ugrozi vazduhoplovni saobraćaj.\nPripremljene su komunikacione tačke, teze izlaganja za generalnog direktora, nekoliko verzija saopštenja, u zavisnosti od daljeg razvoja situacije (proaktivno/reaktivno, u slučaju prekida/nastavka štrajka itd.), jednostavno obaveštenje za putnike koji su morali da prekinu putovanje, procedure komunikacije prema medijima, sprovedeni komunikacioni trening za osoblje na aerodromu i druge zaposlene koji je trebalo da imaju neposredan kontakt sa putnicima. Za svaki intervju rađena je temeljna autorizacija, a za TV gostovanja detaljna priprema.\nStaloženim i efikasnim pristupom, klijent se konsoliduje veoma brzo i posle početnog iznenađenja preuzima vodeću ulogu u kriznoj komunikaciji i uspeva da prebrodi potencijalno izuzetno opasnu krizu po poslovanje.\nDa li je i izbegavanje sukoba loše i kako se sukobi u poslovnom okruženju mogu pozitivno iskoristiti, da li se iz sukoba može stvoriti kreacija? Kombinacijom praktičnih radionica i teorije dvodnevnim treningom za menadžment jedne multinacionalne kompanije, obrađene su i teme liderstva, veština komunikacije, timskog rada.\nNakon održanog seminara za 30 predstavnika menadžmenta, sprovedena je evaluacija koja je pokazala ne samo uspešnost učinjenog, već i poslužila kao preporuka za kolege koje nisu bili uspešni na obuci.\nMeđuljudski sukobi koji su bili uzrok unutrašnjih problema sa odrazom na poslovanje, smanjeni su na najmanju moguću meru.\nKao elitna ustanova, dostupna svim pacijentima u Sbiji, regionalni medicinski institut brine i o zdravim ljudima kroz programe prevencije najsmrtnonosnije bolesti današnjice. Smanjenje liste čekanja, ulaganje u opremu, briga o pacijentima i kontinuirana medicinska edukacija neke su od definisanih tema PR aktivnosti.\nPlasiranje redovnih saopštenja, uspostavljanje godišnjeg oku- pljanja za medije u vidu radnih doručaka, medijsko pokrivanje pro- grama humanizacije, koji obuhvata organizaciju izložbi, koncerata i filmova za pacijente, kampanja o preventivi bolesti, kao i posebno obrađena tema žena u zdravstvu deo su komunikacione strategije. Evropske nagrade za liderstvo praćene su organizacijom posebno pripremljenih i ciljanih intervjua u najtiražnijim časopisima.\nPosle samo godinu dana, Institut postaje prepoznatljiv u regional- nim i nacionalnim stručnim krugovima, ali i najširoj javnosti, kao lider u donošenju evropskih standarda menadžmenta u zdravstvu.\nReinvesticija od više desetina miliona evra i dupliranje godišnje proizvodnje namenje izvozu, u vreme svetke ekonomske krize, za multi- nacionalnu kompaniju koja se u Srbiji bavi proizvodnjom limenki, značilo je vraćanje u žižu javnosti.\nUnapred je pripremljen plan konkretnih aktivnosti u vezi sa promovisanjem ove investicije, distribucija globalnog korporativnog saopštenja prilagođena je potrebama i očekivanjima domaćih medija. U drugoj fazi organizovana je poseta fabrici predsednika države i ministra za ekonomiju i regionalni razvoj, što su propratili predstavnici svih nacionalnih medija. U trećoj fazi, dok je nova proizvodna linija fizički instalirana i dok su trenirani ljudi za nju koji su obučeni u SAD, održavano je konstantno prisustvo u medijima – plasiranjem intervjua i članaka u značajnijim elektronskim ili štampanim medijima.\nNajvažniji događaj u vezi sa investicijom planiran je za normalizaciju proizvodnje na novoj liniji, kada se komuniciraju unapred pripremljene poruke i za kada se ponovo očekuju predsednik i veliki broj građana, ali i novinari iz svih elektronskih i štampanih medija.\nIz potrebe da se približe domaćim malim i srednjim preduzećima, za multinacionalnu kompaniju, lidera u oblasti logistike i špedicije, iden- tifikovana je do tada relativno nepoznata nagrada za najboljeg izvoznika, koju je nekoliko godina pre toga dodeljivala nadležna državna agencija. Kompanija je finansijski podržala dodelu nagrada u nekoliko oblasti, a posebno je organizovano medijsko pokrivanje svih događaja u vezi sa nagradom.\nKompanija dodeljuje ovu nagradu već četiri godine zaredom, cen- tralni događaj i prateće aktivnosti svake godine privlače sve veću pažnju medija, a prisustvuju im premijer i po nekoliko ministara iz Vlade Srbije.\nOvo dugoročno partnerstvo između jedne multinacionalne korpo- racije i Vladine agencije na obostranu korist i zadovoljstvo traje već godinama, a nastaviće se i u budućem periodu.\nPoložaj i ugled društveno važne profesije uzdrman je sukobom u strukovnoj organizaciji u vezi sa pozicijama i mandatima predsednika i drugih članova, a suštinski u kontekstu nesuglasica u vezi sa donošenjem jednog novog zakona.\nBlagovremeno distribuiranje saopštenja u kojima je najjednostavnijim jezikom objašnjeno šta je suština sukoba dve struje i na koji način se taj sukob može prevazići. Pored toga, organizovani su sastanci sa novinarima na kojima je promenjen fokus sa sukoba na mogućnosti i argumentovana rešenja za napredak profesije na osnovu kojih je plasirano nekoliko priča i intervjua u relevantnim medijima.\nNa taj način, dodatno su izgrađeni partnerski odnosi sa medijima, a pitanje regulative razjašnjeno je široj populaciji, čime je omogućena opšta debata o ovom problemu, ne samo u uskom krugu stručnjaka.\nPripreme za najmasovniji sportski događaj ikada organizovan u Srbiji, zahtevale su i intenzivne PR aktivnosti dve godine pre početka samih sportskih nadmetanja.\nVolontiranje, univerzitetski sport, timski duh samo su neke od tema komunicirane na osnovu unapred pripremljene strategije. Posete sportskih delegacija, izgradnja univerzitetskog sela, organizacione pripreme, medijski su praćenih organizacijom preko dvadeset medijskih događaja. Pripreme za kriznu komunikaciju, medijski treninzi, priručnici i redovne konsultacije bili su sastavni deo aktivnosti.\nNakon uspešno organizovane manifestacije naša zemlja dobija brojne međunarodne preporuke za događaj koji je imao snažan PR element.\nUpravljanje najvećim domaćim izvoznikom, nakon dolaska američke investicije, bilo je potrebno prilagoditi lokalnim zahtevima i domaćem tržištu.\nRazvijanje posebne serije treninga za preko 250 predstavnika srednjeg menadžmenta, iz oblasti leadership-a, veština prezentacije i javnog nastupa podrazumevao je pripreme sa top menadžmentom, ali i domaćim ekspertima.\nRealizacija programa trajala je godinu dana, a nakon evaluacije utvrđeno je unapređenje efikasnosti upravljanja timovima i bolja interna komunikacija, čime je ostvareno prilagođavanje američkog sistema domaćim uslovima.\nVest o navodnoj povezanosti upotrebe preparata jedne farmaceutske kompanije sa teškim stanjem kod nekoliko pacijenata u više zemalja sveta, počeli su da preuzimaju domaći mediji i na taj način je direktno ugroženo poslovanje ove kompanije u Srbiji.\nRedovno su praćeni domaći mediji, a u saradnji sa PR službom kompanije na evropskom nivou, pripremani su demantiji i reakcije. Na drugom nivou, organizovan je trening kriznih komunikacija - identifikacije potencijalnih kriznih scenarija, lokalizovanja i sažimanja globalnih smernica, definisanja kriznog tima i ključnih poruka, sprovođenja simulacije krizne situacije i evaluacije spremnosti kompanije da efikasno komunicira u okolnostima krize.\nSvi mediji u kojima je preneta svetska vest objavili su demanti ili reakciju farmaceutske kompanije, a njeni predstavnici uključeni u komunikaciju posle treninga krizne komunikacije bili su praktično i teoretski obučeni da se suoče sa svakom narednom krizom, tako da je reakcija, postala akcija.


SNEG ISKLJUČIO STRUJU · Kraljevo.online\nNASLOVNA VESTI SNEG ISKLJUČIO STRUJU\nKRALJEVO – Zbog snega još uvek bez struje 25.000 potrošača na području Elektrosrbije Kraljevo.\nOko 25.000 potrošača i dalje su bez električne energije zbog kvarova koje je prouzrokovao sneg koji je padao prethodne noći, rekao je za Kraljevo Online Dragan Ivanović, rukovodilac sektora za upravljanje u “Elektrosrbiji Kraljevo”.\nNajteža situacija je na području Užica, Prijepolja, Priboja, Nove Varoši, Čačka, Ivanjice, Guče, Lučana, Arilja, Novog Pazara, Sjenice, Tutina i Raške.\nU toku prethodne noći, 46.000 potrošaca ostalo je bez napajanja električnom energijom, na području koje pokriva „Elektrosrbija Kraljevo“.\n“Od ukupno 900.000 potrošaca na području koje pokriva naše privredno društvo, tokom noći je 46.000 njih ostalo bez napajanja električnom energijom, dok je u ovom trenutku (15časova i 30 minuta) oko 25.000 kupaca bez električne energije“, rekao je Ivanović, za naš portal.\nSve raspoložive ekipe Elektrosrbije Kraljevo su na terenu i otklanjaju kvarove, koje je prouzrokovao sneg, zbog kojeg su listopadna stabla sa kojih lišće još nije opalo pod teretom snega pala na elekto vodove, uglavnom, visokog napona.


NAJAVA ŽESTOKIH SUKOBA- Netanjahu: Izrael neće dozvoliti da se Iran učvrsti u Siriji ili bilo gde drugde.. | Web-Tribune.com\nHome / TEMA DANA / NAJAVA ŽESTOKIH SUKOBA- Netanjahu: Izrael neće dozvoliti da se Iran učvrsti u Siriji ili bilo gde drugde..\nIzraelski premijer Benjamin Netanjahu izjavio je večeras da je jasno rekao predsedniku Rusije Vladimiru Putinu da će se Izrael braniti protiv svakog pokušaja da se povredi suverenitet te zemlje.\n„Naša politika je jasna: Izrael će se braniti protiv svake agresije i svakog pokušaja da se povredi njegov suverenitet“, rekao je Netanjahu, dodavši: „Iran je danas to pokušao. Povredio je naš suverenitet i infiltrirao svoj dron u izraelski vazdušni prostor iz Sirije“.\nIzraelska vojska je saopštila jutros da je oborila iranski dron i da je napala iranske instalacije u Siriji odakle je lansiran.\nSirijska vazdušna odbrana ispalila je rakete koje su pogodile izraelski borbeni avion F-16, što je navelo pilote da iskoče. Nakon što je avion pao na sever Izraela izraelske vazduhoplovne snage izvele su „najveći i najznačajniji napad“ na Siriju od 1982. godine, kako je rekao jedan izraelski general.\nNetanjahu je rekao da je razgovarao i sa državnim sekretarom SAD Reksom Tilersonom koji ovog vikenda kreće na turneju po Bliskom istoku, preneli su izraelski mediji.\n„Izrael smatra Iran i njegovog domaćina Siriju odgovornim za današnju agresiju. Mi ćemo nastaviti da radimo sve što je potrebno da zaštitimo naš suverenitet i bezbednost“, naveo je Netanjahu u saopštenju objavljenom na engleskom.\nOn je takodje rekao da Izrael teži miru, ali da će nastaviti da se brani protiv svakog napada ili pokušaja Irana da se učvrsti u Siriji „ili bilo gde drugde“.\nPentagon je danas objavio da SAD u potpunosti podržavaju pravo Izraela da se brani protiv pretnje svojoj teritoriji i svom narodu.\nPrevious TRAGEDIJA U RUSIJI: Srušio se putnički avion nedaleko od Moskve, POGINULA 71 OSOBA (VIDEO)\nNext UKLETA ZEMLJA NA GOLIJI: KADA PADNE KIŠA, OVA JEZERA NESTANU, A POJAVE SE KADA ZASIJA SUNCE- PO LEGENDI, KO ZGAZI U NJIH IZGUBI RAZUM I UMRE (VIDEO)


Moskva: Unistili smo velika skladista goriva\nTanjug 3. aprila 2022. 19:57\nMOSKVA – Ruske trupe napale su danas skladišta koja su snabdevala gorivom Oružane snage Ukrajine, u pravcu Nikolajeva i Donjecka, izjavio je portparol ruskog Ministarstva odbrane general-major Igor Konašenkov.\n„Izuzetno precizne rakete lansirane iz vazduha uništile su velika skladišta goriva u Konstantinovki, Nikolajevskoj oblasti, Slavuti, Rovni i Ternopolju. Iz ovih objekata se distribuiralo gorivo za ukrajinske trupe, na mikolajevskom i donjeckom pravcu“, rekao je Konašenkov, prenosi agencija RIA Novosti.\nOn je dodao da je gađan aerodrom Balovnoje u predgrađu Nikolajeva i da je uništen parking za avione i skladište goriva.\nTakođe, iz Moskve su poručili da je ruska vojska je onesposobila Centar za upozorenje i kontrolu avijacije i protivvazdušne odbrane ukrajinskog ratnog vazduhoplovstva, koji se nalazi na aerodromu „Vasiljkov“ kod Kijeva.


Dužnička, bankarska i politička kriza evrozone | Tacno.net\nAutor 24.5.2012. u 13:54\nExpremijer pucao sebi u vrat\nANGELA MERKEL SE U BRISELU GLASNO SUPROTSTAVLJALA ZAHTEVU DA SE IZDAJU TE ZAJEDINIČKE EVROOBVEZNICE, A FRANSOA OLAND JE GLASNO PONAVLJAO DA JE TO NEOPHODNO. ISTOČNOEVROPSKE ZEMLJE, AUSTRIJA I HOLANDIJA SE DRŽE ANGELINE LINIJE\nEvropski lideri su u sredu 23. maja uveče na neformalnoj večeri raspravljali šta da rade u atmosferi špekulacija da je Grčka na putu da izađe iz evrozone, a i rastućih strahova da bi moglo doći do bankarske nesolventnosti. Za to vreme na Šumanovom trgu oko sedišta Evropskog saveta u Briselu grupe demonstranata su protestovale protiv smanjenja javne potrošnje kao nametnute glavne mere za izlazak iz krize. Pred novinarima su se negde oko dva sata noću pojavili Hoze Manuel Baroso i Herman Rompej da bi u nekih petnaestak tačaka i četiri poente rekli zapravo da evropski lideri zapravo nisu mogli da nagoveste neke važne korake za stimulaciju ekonomije niti da razreše francusko nemački spor o formuli «i štednja i razvoj».\nNovoizabrani francuski predsednik Fransoa Oland se zalaže za odlučniju akciju radi podsticanja rasta, a nemačka kancelarka Angela Merkel se suprotstavljala idejama da se smanji pritisak na evropske slabije ekonomije. «Moramo da unapredimo ekonomski rast, i to pojačavanjem investicija, boljom finansijskom politikom Evropske unije i stvaranjem radnih mesta”, solomonski izjavljuje na kraju te večeri Herman van Rompej.\nPred grčke izbore 17. juna na međunarodnim ekonomskim monitorima svetlucaju upozorenja da evropski kontinent klizi u recesiju. Cena španskog zaduživanja raste do neodrživog nivoa, Italiju trese dužnička groznica, a raste zabrinutost oko cene razvoda Grčke i evrozone. Nemačka centralna banka, Bundesbanka, saopštava u svom mesečnom izveštaju da je grčka situacija ekstremno zabrinjavajuća, a da ona može da potkopa poverenje u sve sporazume i ugovore u celoj evrozoni i da oslabi inicijative za nacionalne reforme i za konsolidacione mere u najgroženijim zemljama. Predsednik Evropske komisije Žoze Manuel Barozo rekao je da je namera Unije da Grčku zadrži u evrozoni, ako ona ispuni obaveze koje je preuzela, pa je ta poruka zapravo bila poruka grčkim glasačima da 17. juna ne odbace evropski paket kao što su učinili u prethodnom izbornom turnusu.\nNjujork tajms citira Tomasa Kulija, profesora ekonomije sa Sternove biznis škole na Njujorškom univerzitetu, koji kaže: «Imate dužničku krizu, bankarsku krizu i političku krizu koje se pojavljuju simultano. Sve što podriva poverenje u finansijski sistem je loše, ne samo za evropski finansijski sistem, već i za finansijski sistem u SAD…» Neki od evropskih lidera su izjavljivali da je briselska večera samo preludij za pravi razgovor u junu, pa je svako nastojao da razjasni svoje početne pozicije.\nMada su nemački i francuski ministar finansija hvalili jedan drugog i govorili o međusobnim prijateljskim i kooperativnim odnosima nakon njihovog preliminarnog susreta nedavno u Berlinu, porastao je nivo frustracije u nemačkoj prestonici zbog toga što francuski predsednik Oland glasno zahteva emitovanje zajedničkih evro-obveznica koje će, kako u Berlinu smatraju, najviše koštati Nemce. Francuski zahtev da se emituju zajedničke obveznice 17 članica evrozone koje bi smanjile rizik zaduživanja je postao glasniji, a nemački otpor tome žešći. Prema Olandovom predlogu, evro-obveznicama bi se dugovi prezaduženih zemalja poput Grčke, Španije i Portugalije objedinili, a za njih bi garantovala Evropska centralna banka.\nAngela Merkel se u Briselu glasno suprotstavljala zahtevu da se izdaju te zajediničke evroobveznice, a Fransoa Oland je glasno ponavljao da je to neophodno. Na kraju, Van Rompej je naveo da su lideri Unije razmatrali mogućnost uvođenja evro-obveznica, koje je tražio francuski predsednik Fransoa Oland, ali da nisu doneli nikakve odluke. Angela Merkel izgleda usamljena u zahtevu da se pojača pritisak radi sprovođenja strogih mera štednje i kresanja budžeta, Njujork Tajms piše da ona ipak nije tako usamljena. Mnoge istočno-evropske zemlje koje takođe pate zbog strogih programa štednje, a siromašnije su od Grčke imaju malo simpatija za Atinu. Takođe Austrijanci, Finci i Holanđani podržavaju liniju Angele Merkel.\nOsim evro-obveznica, kontroverze su ispoljavane i oko drugih mera, ali u manjoj meri. Predlagano je da se pojača finansiranje Evropske investicione banke, da se prekomponuju postojeći evropski strukturalni fondovi, pa i da se emituju akcije za nove projekte (“project bonds”) koje bi bile zajednički emitovane za specifične razvojne poduhvate, a pledirano je i za agresivniju akciju Evropske centralne banke.


KRAJ KRIZE U MAKEDONIJI: Ivanov dao mandat Zaevu za sastav nove vlade\nMakedonski predsednik Đorđe Ivanov uručio je u sredu mandat za sastav nove vlade lideru Socijaldemokratskog saveza Makedonije (SDSM) Zoranu Zaevu, javlja Makfaks\nObjavljeno: 17.05.2017. 16:50h\nFoto: Makedonski predsednik Đorđe Ivanov ponudio je mandat Zoranu Zaevu (SDSM) za formiranje nove vlade i time okončao šestomesčnu krizu u toj zemlji; Izvor: Reuter\nKako je izjavio Zaev, Ivanovu su prethodno dostavljene garancije za očuvanje ustavnog poretka i teritorijalne celine, kao i da nijedan dokument, platforma ili stav ne mogu da budu uslov, ili osnova za formiranje ili delovanje nove vlade Makedonije.\nIvanov je mandat Zaevu poverio više od pet meseci posle vanrednih parlamentarnih izbora, koji su održani 11. decembra prošle godine.\nZaev ima ustavni rok od 20 dana da Sobranju podnese program i predloži sastav vlade. Pre formalnog uručivanja mandata, tačno u sredu u podne, u predsedničkoj rezidenciji Vila "Vodno", u kratkom obraćanju Ivanov i Zaev su istakli da su otklonjene sve prepreke za dodeljivanje mandata lideru parlamentarne većine.\nZaev je rekao da su prepreke otklonjene time što je predsednik Sobranja Taljat Džaferi obavestio Ivanova da je formirana parlamentarna većina i time što mu je on, kao kandidat za mandatara, u ime skupštinske većine koju čine SDSM i albanske stranke DUI, Besa i Alijansa za Albance, dao izjavu "u formi garancije" o unitarnosti države.\n"U ime formirane parlamentarne većine garantujemo zaštitu unitarnosti, suvereniteta, teritorijalnog integriteta, nezavisnosti i multietničnosti, zaštitu ustavnog poretka i državnih interesa i unapredjenje života svih gradjana bez obzira na versku, etničku i jezičku pripadnost", rekao je Zaev.Zaev je istakao da buduća vlada izjavom Ivanovu garantuje da će poštovati osnove demokratskih principa i vladavine prava, ne dovodeći Makedoniju u stanje potčinjenosti.\nZaev je ranije najavio da neće koristiti ceo ustavom dozvoljeni rok od 20 dana i da će se truditi da nova vlada bude formirana što pre. Parlament vladu bira prostom većinom ukupnog broja poslanika, odnosno potrebno je da za izbor nove vlade glasa 61 od 120 poslanika. Parlamentarna većina ima 67 poslanika, dok opozicioni VMRO DPMNE ima 51.\n— Newsweek Srbija (@NewsweekRs) 10. svibnja 2017.\nRasprava o vladi je ograničena na tri dana. Predsednik Makedonije je imao ustavni rok do 19. maja da Zaevu dodeli mandat, nakon što ga je predsednik parlamenta Taljat Džaferi 9. maja obavestio da je u Sobranju Makedonije formirana nova većina.\nIvanov je od početka marta odbijao da dodeli mandat tražeći od kandidata za mandatara u nekoliko navrata garancije parlamentarne većine za očuvanje unitarnosti Makedonije. Čvrst stav da ne želi da dodeli mandat Zaevu da makedonski predsednik je ublažio nakon sastanka sa visokim predstavnikom Stejt departmenta Hojtom Brajanom Jiem, 1. maja u Skoplju.\nPredsednik Sobranja Taljat Džaferi, iz redova albanske partije DUI, rekao je danas da bi bilo šta drugo da je učinio predsednik Makedonije Djorđe Ivanov, osim davanja mandata za sastav vlade Zoranu Zaevu, bilo pogubno za Makedoniju.\n"Ne mogu da kažem da je kriza okončana, ali ovo će otvoriti put da se stvari odvijaju institucionalno", rekao je Džaferi u telefonskoj izjavi Rojtersu.\nPrilikom davanja mandata Zaevu, Ivanov je konstatovao da su sve prepreke uklonjene i da nova parlamentarna većina treba da predloži novu vladu. Zaev je prethodno potpisao izjavu u kojoj se konstatuje da su dve prepreke za formiranje nove vlade uklonjene - izabran je novi predsednik Sobranja i predsedniku su dostavljene garancije da će nova vlada raditi na očuvanju i zastiti jedinstva, suvereniteta, teritorijalnog integriteta, nezavisnosti i multietničnosti Makedonije.\n"Garantujemo zaštitu ustavnog poretka i teritorijalnog integriteta Republike Makedonije. Garantujemo poštovanje nacionalnih interesa i poboljšanje života svih građana. Garantujemo da će proces donošenja odluka biti u skladu sa osnovnim demokratskim principima i vladavinom prava ne dovodeći Makedoniju u potčinjen položaj od druge države", navedeno je, između ostalog u izjavi koju je potpisao Zaev preuzimajući mandat za formiranje vlade.\nVisoka predstavnica Evropske unije (EU) za spoljnu politiku i bezbednost Federika Mogerini i komesar za proširenje Johanes Han pozdravili su danas odluku predsednika Makedonije Djordja Ivanova da uruči mandat za formiranje vlade lideru SDSM i parlamentarne većine Zoranu Zaevu.\nKako prenose makedonski mediji, Brisel očekuje brzo formiranje nove vlade koja će biti posvećena reformama.\n"Nadam se da će konstruktivni duh nastaviti da preovladava, tako da ova zemlja konačno može da izadje iz političke krize. Sada očekujemo brzo formiranje vlade koja će biti posvećena sprovodjenju svih delova Dogovora iz Pržina i hitnih reformskih prioriteta", navodi se u zajedničkoj izjavi Mogerini i Hana.\nMy & @JHahnEU statement on @Zoran_Zaev getting mandate to form government of former Yugoslav Republic of Macedonia https://t.co/TKGB72EQN8\n— Federica Mogherini (@FedericaMog) 17. svibnja 2017.\nVMRO-DPMNE, bivšeg premijera Nikole Gruevskog, koja će, svi su izgledi, u novom sazivu Sobranja i izborom vlade, nakon 11 godina vlasti preći u opoziciju, pozdravila je danas to što je predsednik Djorđe Ivanov lideru SDSM Zoranu Zaevu dodelio mandat za sastav nove vlade, tek nakon što je on, kako navode, odbacio tzv. "tiransku platformu".\nU prvom obraćanju nakon što je Zaevu u sredu uručen mandat VMRO-DPMNE ocenjuje da je Ivanov taj potez napravio tek kada je dobio čvrste garancije lidera SDSM da će se buduća vlada pridržavati Ustava i da nijedan dokument, posebno oni koji dolaze sa strane, kao što je "tiranska platforma", neće uticati na politiku zemlje.\n"Politički otpor VMRO-DPMNE i 80 dana dugi i masovni građanski protesti stotina hiljada građana širom zemlje dovelli su do neophonih garancija da unitarna i multietnička Makedonija neće biti ugrožena", izjavio je funkcioner te stranke Nikola Todorov.\nTodorov je na konferenciji za novinare rekao da najveći doprinos tome pripada svakakk predsedniku Ivanovu i njegovim naporima da istraje u svom principijelnom stavu da insistira i obezbedi garanciju da o budućnosti Makedonije neće odlučivati deklaracije i platforme sačinjene u inostranstvu", rekao je Todorov.\nTodorov je, međutim, ponovio stav VMRO-DPMNE da je SDSM Zaeva do formiranja parlamentarne većine došao na prevaru, usvajanjem "tiranske platforme" tek posle izbora.\nOn je podsetio da je VMRO-DPMNE pobednik decembarskih izbora, ali i da su Zaevu ponudili podršku manjinske vlade, ukoliko on odbaci "tiransku platformu".\nTodorov je napomenuo da je Zaev prvi makedonski premijer od kojeg je traženo da da pisane garancije da njegova vlada svojim postupanjem neće ugroziti najviše državne i nacionalne interese, te dodao da je to samo po sebi dovoljno da se shvate rizici u kojima je država.Ukazao je da koalicioni partneri Zaeva nisu potpisali garancije koje su dostavljene predsedniku Ivanovu, već da je to učinio samo lider SDSM.\n"Od danas, SDSM Zoran Zaev nosi sav teret odgovornosti, a svi znamo koliko malo vredi reč lidera socijaldemokrata", rekao je Todorov, preneli su makedonski mediji.\nZAEV: Neprijatno je na koji način Srbija govori o Makedonijikoje\nINTERPOL RASPISAO POTERNICU ZA MAROVIĆEM: Iz bolničkog kreveta u Beogradu, u zatvorsku ćeliju u Spužu\nTagovi KrizaMakedonijaZoran ZaevĐorđe IvanovVladaMandatar\nMILIONI GRAĐANA VENECUELE U GENERALNOM ŠTRAJKU: Najmanje dve osobe poginule u sukobima s policijom (FOTO, VIDEO)


Narednih dana potpisivanje vrijednih sporazuma o finansiraju sportskih i drugih manifestacija - Radio Tivat\nNarednih dana potpisivanje vrijednih sporazuma o finansiraju sportskih i drugih manifestacija\nUgovori vrijedni po 150.000 eura sa Lušticom bay i Nikki beach, donacije za škole i Komunalnu policiju\nOpština Tivat narednih dala potpisaće dva vrijedna sporazuma o finansiranju sportskih, kulturnih i drugih manifestacija i projekata važnih za grad.\nPrvi sporazum, u vrijednosti od 150 hiljada eura, biće potpisan sa kompanijom Luštica bay.\n„Luštica bay u zadnje dvije tri godine nije na taj način uplaćivala, ali smo na sastancima insistirali da se ta praksa nastavi i evo već usaglašavamo projekte koji će biti odobreni. Po ranijoj praksi, koja ostaje na snazi, 40 odsto tih sredstava ostaje mjesnoj zajednici Krtoli“-kazao je predsjednik opštine Tivat Željko Komnenović.\nOn je dodao da je kompanija Luštica bay opštinskom Sekretarijatu za komunalni i inspekcijski nadzor, tačnije Komunalnoj policiji, donirala novo patrolno vozilo, marke Volkswagen, koje će narednih dana biti brendirano i stavljeno u upotrebu.\nDrugi ugovor, iste vrijednosti, biće potpisan sa vlasnikom kompleksa Nikki beach, u koji će biti uključeni tivatski sportski klubovi, određeni objekti infrastrukture i drugo.\n„Ja moram sa zadovoljstvom reći da imamo odnos sa investitorima i privrednicima koji daje rezultat i društvenu odgovornost koja se mroa pokazati. Vjerujem da će građani biti zadovoljni realizacijom budžeta“- kazao je Komenović i dodao da dešavanja u svijetu ipak daje neke negativne konotacije na opštinski budžet.\n„U prvom redu mislim na poresku obavezu kompanije Metropol koja gazduje ostrvom Sveti Marko, gdje smo nedavno potpisali sporazum po kome su trebali da uplate Opštini 700 hiljada eura, međutim, zbog ratnih dešavanja u Ukrajini, sredstva ruske kompanije su blokirana i ne možemo računati na njih. Tu je i naknada za komunalno opremanje građevinskog zemljišta kompanije Monte Co, koja realizuje vrijedan projekat u Donjoj Lastvi, to je takođe na čekanju. Očekivali smo oko 400 hiljada eura, ali zbog svih dešavanja u svijetu i kod nas, ona će biti realizovana u nekom narednmom periodu“- kazao je Komnenović i dodao da imaju velike obaveze zbog faktičke eksproprijacije koje su rađene u proteklom periodu. „Preko 2 miliona smo morali isplatiti vlasnicima zemljišta u Klačini, to nije završeno, stigla je pravosnažna presuda za islatu 600 hiljada eura jednom vlasniku, to su značajni iznosi. Takođe, PAM-u (NVO za zaštitu prava autora muzike) smo obavezni da isplatimo samo u jednom sudskom procesu 360 hiljada eura, a očekujemo i drugu presudu koja neće biti ispod 160 hiljada eura, zbog muzičkih događaja koje su organizovale Opština Tivat i Turistička organizacija u periodu od 2015. godine“- istakao je Komnenović i dodao da su sa PAM-om potpisali sporazum o isplati duga na rate kako budžet ne bi bio opterećen.\n„Ipak, našli smo zajednički jezik i oni će se revanširati lokalnoj zajednici tako što će donirati vrijednu muzičku opremu i instrumente muzičkom kabinetu OŠ „Drago Milović“ i Muzičkoj školi Tivat. U svim tim dešavanjima tražimo pravac kako da Opština izvuče neki minimum koristi za sebe i građane“-kazao je Komnenović.\nZa prevoz đaka budžetom je predviđen iznos od 100 hiljada eura, međutim, ističe Komnenović, taj će projekat morati da sačeka novu školsku godinu.\n„Zbog divljanja cijena naftnih derivata, sa prevoznikom Blue line ne možemo formirati cijenu. Formiraćemo zajedničku komisiju, koja će morati u skladu sa predviđenim sredstvima da planira finansiranje te zamisli, a to je da svi tivatski đaci imaju besplatan gradski prevoz. Ali evo, zbog administrativnih problema, kašnjenja budžeta, nećemo u ovoj školskoj godini uspjeti to da realizujemo. Prevoznik će morati da uveća cijenu školske karte,ali ja se nadam da ćemo uspjeti u ovoj namjeri“- objasnio je Komnenović.\nOn je dodao da je tivatska opština jedna od rijetkih koja nema finansijskih problema, te da se sve obaveze se servisiraju redovno.\nOtvoreno pismo Bokeškog Foruma poslanicima u crnogorskom Parlamentu


Primer još jednog teksta: Ukidanje po svaku cenu | Advokatska kancelarija Draganić\nPrimer još jednog teksta: Ukidanje po svaku cenu\nTreba reći da je ponuda B92 za prelazak na nepostojeći kanal bila potkrepljena finansijskom ponudom koja je bila mnogo vrednija od sadašnjeg ugovora. Odbijanje takve ponude dokaz je da je reč o odbrani principa slobodnog novinarstva i odbrani ugleda brenda “Utiska nedelje”, koji je Olja Bećković izgradila i sačuvala\nKada je pre dve nedelje najavljeno ukidanje “Utiska nedelje”, producentska kuća TV Mreža koja stoji iza ove emisije pozvala se na ugovor sa Televizijom B92. Prema svemu onom što je dospelo u javnost, činilo se da je emitovanje “Utiska” osigurano do marta 2015. i, u tom kontekstu, sve je bilo spremno za početak nove sezone. A onda je 26. septembra saopšteno da – do daljnjeg – nema ništa od ove najuticajnije političke govorne emisije.\n“Poslednje saopštenje B92 da se emitovanje emisije ‘Utisak nedelje’ prolongira do daljnjeg, za mene kao pravnog zastupnika Olje Bećković predstavlja samo još jedan korak u nizu nezakonitog i neodgovornog ponašanja menadžmenta B92, ne samo prema Olji Bećković kao autorki emisije već i prema celokupnoj srpskoj javnosti”, kaže za “Vreme” advokat Goran Draganić. “Veoma čudan i nesvakidašnji način mena-džmenta B92 bio je i na samom startu jesenje sezone: samo nekoliko dana pre početka emitovanja već zakazanog “Utisak nedelje”, poslali su na potpis novi ugovor u kojem se, jednom “malom” izmenom u odnosu na važeći ugovor, određuje prelazak emisije na nepostojeći kablovski informativni kanal. Pokušaj da se javnosti objasni da je to legitiman cilj i interes jedne komercijalne televizije ima samo jednu manu – za sve u ovoj zemlji važi pravilo poštovanje zakona i postojećih ugovora!”\n“Vreme“: Kakva je bila vaša pozicija u pregovorima sa poslovodstvom B92?\nOdgovor menadžmenta B92 na takav čvrst stav bio je veoma jasan. Bez uvijanja i okolišanja saopštili su da onda nema “Utiska nedelje”. Od samog početka B92 je ultimativnim zahtevom pokušao da natera Olju Bećković da raskine važeći i potpiše novi ugovor, da sa nacionalne frekvencije pređe na kablovski kanal koji praktično ne postoji, nema program, nema koncepciju, nema budžet, nema marketing i, još jedan mali detalj, nema gledanost. Prihvatanje takve sulude ponude bila bi najveća degradacija i samouništenje emisije koja se gradila preko dvadeset godina.\nIstine radi, treba reći da je ponuda B92 za prelazak na nepostojeći kanal bila potkrepljena finansijskom ponudom koja je bila mnogo vrednija od sadašnjeg ugovora. Odbijanje takve ponude dokaz je da je reč o odbrani principa slobodnog novinarstva, odbrani ugleda brenda “Utiska nedelje”, koji je Olja Bećković izgradila i sačuvala. Ovakvim izričitim stavom potpuno je jasno da su netačne tvrdnje iz pojedinih medija da se radi o uceni autorke emisije, odnosno njenim navodnim novim finansijskim zahtevima. To je palo u vodu.\nViše puta sam zvanično obaveštavao menadžment B92 da poštuju i izvršavaju obaveze iz važećeg ugovora; kao i da je odlaganje i ne emitovanje “Utiska nedelje” protivno ugovoru i da nanosi ozbiljnu kako materijalnu tako i nematerijalnu štetu emisiji i samoj autorki. Nažalost, svojim ponašanjem i odlukama, menadžment B92 ozbiljno je poljuljao ugled jedne medijske kuće koja je svoj imidž gradila u vremenu demokratskog sazrevanja Srbije. Dali smo sve od sebe da dođemo do ozbiljnog i razumnog rešenja ove veoma specifične situacije. U prilog tome govori i činjenica da smo predložili da potpišemo protokol o dobrim namerama kojim bi se preciziralo da se, kada se steknu svi ozbiljni uslovi po pitanju izgradnje info kanala, tu premeste sve značajne emisije sa B92 uključujući i “Utisak nedelje”. U tom slučaju, Olja Bećković je spremna da pređe na taj kanal sa svojom emisijom, a do tada i po potpisivanju novog ugovora, nastavilo bi se sa emitovanjem “Utiska” na B92. Odbijanje B92 da prihvati ovakav razuman uslov, potvrdilo je naša strahovanja da kod njih postoji samo jedna opcija, a to je raskid postojećeg ugovora, po bilo koju cenu.\nIntervju objavljen u magazinu Vreme, broj 1239, 2. oktobra 2014. godine.\nAdvokatska kancelarija Draganić\nAdresa: Kolarčeva 5, 11000 Beograd\n+381 (011) 303 1407\n+381 (011) 303 1408\n+381 (011) 303 9990\n+381 (011) 303 9991\nAll rights reserved 1992 and beyond - Draganic Law Office


Srpski PEN centar pozvao je Ministarstvo kulture, Sekretarijat grada Beograda za kulturu i Fondaciju “Novi Sad 2021 – Evropska prestonica kulture” da opozovu odluke o obustavljanju javnih konkursa za podršku projektima u oblasti kulture tokom trajanja pandemije koronavirusa i preduprede time stvaranje “nenadoknadive štete” u ovoj oblasti.\nSrpski PEN centar je u saopštenju izrazio najdublju zabrinutost povodom odluka Ministarstva kulture i informisanja Republike Srbije, Sekretarijata za kulturu Grada Beograda i Fondacije “Novi Sad 2021. – Evropska prestonica kulture” da se redovni godišnji konkursi za podršku projektima u oblasti kulture ponište ili zamrznu za vreme trajanja pandemije koronavirusa.\n“Takve odluke ni na koji način neće pomoći u borbi za otklanjanje opasnosti i posledica pandemije koronavirusa, ali će ostaviti trajne i nenadoknadive štete u savremenoj srpskoj kulturi”, navode članovi PEN centra u saopštenju u kom se takođe navodi:\n“Zahvaljujući takvim odlukama, nisu dovedeni u pitanje samo mogućnosti umetnika iz različitih oblasti da prezentuju svoj rad kulturnoj javnosti, delatnost privatnih institucija kulture i nezavisne kulturne scene, rad izdavačkih kuća i opstanak časopisa iz oblasti kulture i umetnosti, organizovanje kulturnih manifestacija i programa, već čitav kulturni život u Srbiji i neotuđivo pravo javnosti da prati ostvarenja savremene kulture”.\nSrpski PEN centar pozvao je beogradski Sekretarijat za kulturu da hitno povuče odluku o poništavanju konkursa za finansiranje ili sufinansiranje projekata u kulturi, kao i projekata umetničkih, odnosno stručnih i naučnih istraživanja u kulturi predviđenih za 2020. godinu, navodeći da je takva odluka “štetna, neodgovorna i nepromišljena”.\nOd Ministarstva kulture zatraženo je da odustane od odluke da rad konkursnih komisija bude obustavljen tokom trajanja pandemije, jer takva odluka “dovodi u pitanje mogućnost realizacije najvećeg broja programa i projekata u kulturi koji su nužno dugoročni”.\nSrpski PEN centar pozvao je i Fondaciju “Novi Sad 2021 – Evropska prestonica kulture” da opozove odluku o obustavljanju svih javnih konkursa u kulturi planiranih u okviru ovog projekta.\n“Odluke koje se donose u ovom teškom trenutku za celu zemlju, pa tako i za kulturu ove zemlje, moraju biti u znaku podrške, solidarnosti i razumevanja. Odlukama se nikako ne smeju produbljivati postojeći problemi”, ističe se u saopštenju Srpskog PEN-a.\nTags: Gradski sekretarijat za kulturu grada Beograda, Ministarstvo kulture i informisanja, Novi Sad 2021 - Evropska prestonica kulture, saopštenje, Srpski PEN centar